Predstavljanje UEPS-a na Regionalnim susretima strukovnih udruženja\nNa upravo završenim regionalnim susretima strukovnih udruženja UEPS se, kao domaćin, predstavio prezentacijom koju je pripremila potpredsednica UEPS-a Jasmina Nikolić i kojom je obuhvaćeno pet ipo decenija postojanja nacionalnog udruženja.\nU prezentaciji je istaknuta tradicija, broj i struktura članica koji su predstavljeni svojim logotipima, a potom projekti i aktivnosti Udruženja, počevši od Dana UEPS-a odnosno godišnje dodele nagrada preko edukacije kroz oko hiljadu stručnih skupova, događaja i predavanja do ocene sajamskih nastupa.\nNapravljen je osvrt i na izvore finansiranja udruženja, a predstavljeni su i članovi organa uprave UEPS-a.\nMisija UEPS-a definisana je kroz kreiranje podsticajne sredine komunikacione industrije koja okuplja sve relevantne aktere struke, da kroz zajednicki rad, razvija i definiše najviše standarde komunikacione industrije, radi na unapređenju, očuvanju i promovisanju etičnog i profesionalnog ponašanja, ekspertize i kredibiliteta struke, pred različitim stake holderima, kako na nacionalnom, tako i na međunarodnom nivou (Region, EU ).\nNa kraju prezentacije ponuđeno je i viđenje regionalne saradnje kroz podršku svim aktivnostima u organizaciji nacionalnih udruženja iz regiona, putem informisanja članica i nečlanica UEPS-a korišćenjem naših kanala komunikacije: web sajt, FB page i newsletter, kao i drugih oblika saradnje.\nPrethodni članak Održan Regionalni susret lidera strukovnih udruženja – DIJALOGOM U SUSRET IZAZOVIMA Sledeći članak Zaključci i Preporuke sa regionalnog sastanka nacionalnih strukovnih udruženja


Počinje izrada strategije razvoja kulture grada na Neretvi\nFoto: Kandidaturu Mostara pokrenuli umjetnici i kreativci ovog grada\nNa inicijativu mostarskih umjetnika i kreativaca te cijelog kulturnog sektora, lani je Mostar pokrenuo proceduru kandidature za evropsku prijestolnicu kulture 2024. godine.\nGradska administracija podržala je tu ideju, dogodila se jedna zajednička sinergija te se krenulo u izradu aplikacije. U međuvremenu, započelo se s ispunjavanjem zadatih kriterija i realizacijom ciljeva potrebnih za dobivanje ove titule, a prvi je izrada strategije razvoja kulture Mostara.\nTim za izradu aplikacije, koju Grad Mostar treba predati do 10. oktobra ove godine, smatra da su šanse Mostara da dobije ovu prestižnu titulu dobre jer grad na Neretvi, ističu, ima izuzetnu priču.\n- Ukoliko prođemo prvi krug nakon predaje aplikacije, ulazimo u jednu ozbiljniju igru i godinu i po nakon toga trebali bismo znati je li Mostar prošao. Zapravo, mi želimo napraviti ovaj grad našom prijestonicom kulture, dakle nama koji tu živimo, a ako dobijemo tu prestižnu titulu, to će nam, svakako, biti dodatni bonus - kazala je na jučerašnjoj konferenciji za novinare Sanela Ćorić iz Službe za kulturu Grada Mostara.\nS pres-konferencije u Mostaru\nŠto se tiče strategije, Ćorić je istakla da će biti dokument koji će definirati sve segmente gradskog življenja te da su za njenu izradu angažirani brojni stručnjaci.\n- Među njima je prof. dr. Vjekoslav Domljan, a koautori će biti grupa koja okuplja akademsku zajednicu, umjetnike, nevladin sektor i slično - dodala je Ćorić.\nMustafa Alendar, član tima za izradu aplikacije, naglasio je da je u međuvremenu napravljena i službena internet-stranica kandidature Mostara na kojoj je svim građanima dostupan i anketni upitnik vezan za izradu strategije.\n- Stranica www.mostar2024.ba bit će svojevrsna internet-prezentacija kandidature Grada Mostara za evropsku prijestolnicu kulture i na njoj će biti dostupne sve informacije u vezi s tim, ali i svi kulturni događaji koji će se dešavati u Mostaru - istakao je Josip Blažević, član ovog tima.\nMostar kultura strategija\nCentralna zona će nestati, u HDZ-u BiH još razmišljaju o poziciji dogradonačelnika


Kongresmenka optužena da je naručila ubistvo muža - Sputnjik Srbija\nKongresmenka optužena da je naručila ubistvo muža\nU do Karma je pucano više od 30 puta u njihovom domu u junu prošle godine.\nIz policije u Rio de Žaneiru je saopšteno da je optužnica podneta protiv ukupno 11 osoba povezanih sa ubistvom Andersona do Karme, prenosi agencija Rojters.\nU sklopu istrage, policija je izdala devet naloga za hapšenje i 14 naloga za pretres u nekoliko gradova Brazila, uključujući i nalog za pretres doma optužene kongresmenke.\nPolicija je saopštila da je de Suzin motiv za ubistvo „borba za moć i njenu finansijsku emancipaciju“.\nNalog za hapšenje za optuženu kongresmenku još nije izdat.\nDe Suza je izabrana za saveznu poslanicu, zbog čega uživa parlamentarni imunitet.\nPolicija je saopštila da je kopija zapisnika o istrazi, zajedno sa dokazima o tačkama iz optužnice, poslata Donjem domu Kongresa, i da bi optužena mogla da bude opozvana sa funkcije, što bi omogućilo dalje sprovođenje krivičnog postupka.\nPolicija je izvestila da je do Karmo ubijen u svom domu, dok je de Suza posvedočila da je njen suprug nastradao tokom pljačke.\nDe Suza nije odmah dala komentar za javnost povodom optužnice koja je protiv nje podneta, prenosi Tanjug.\nLovci na zlato ubili dvojicu Indijanaca


Razmjena između RS i Bjelorusije: Za tri mjeseca izvoz porastao 160 posto - Akta.ba\nDo sada mršava spoljnotrgovinska razmjena između Republike Srpske i Bjelorusije najzad je u porastu ove godine.\n12.10.2019. 10:23 / Izvor: Nezavisne novine\nDo sada mršava spoljnotrgovinska razmjena između Republike Srpske i Bjelorusije najzad je u porastu ove godine.\n"U prva tri mjeseca 2019. godine dominirao je rast izvoza od čak 160 odsto, a za prvih osam mjeseci imamo suficit u robnoj razmjeni od oko 117 odsto", rekao je Goran Račić, predsjednik Područne privredne komore Banjaluka, povodom posjete bjeloruske delegacije, predvođene Aleksandrom Ponomarevim, ambasadrom Bjelorusije u BiH.\n"Uglavnom izvozimo sirovine za hemijsku industriju, kompanije 'Alumina' iz Zvornika, a što se tiče uvoza, većinom su to motorna vozila i dijelovi za motorna vozila", pojasnio je Račić.\nKako je naveo, ukupna spoljnotrgovinska razmjena između RS i Bjelorusije u posljednje dvije-tri godine nije bila na zavidnom nivou i u ukupnoj strukturi razmjene RS iznosila je 0,2 odsto.\n"Ona je u tom periodu bila na nivou od nekih 8,5 do devet miliona evra i pokrivenost izvoza uvozom bila je oko 25 do 30 odsto", kazao je on.\nBudući da industrija motornih vozila ima najveći potencijal za uvoz iz Bjelorusije, i delegacija koju je ambasador predvodio sastojala se od proizvođača motornih vozila, traktora i slično.\n"Budući da u RS nemamo proizvođača motornih vozila, već samo kompanije koje se bave proizvodnjom poljoprivredne mehanizacije, pokušaćemo da ih povežemo sa proizvođačima iz Bjelorusije", istakao je Račić te dodao da je delegacija, osim Ministarstva u Vladi RS, posjetila i kompanije kao što su "Čistoća" i "Integral inženjering".\nAleksandar Ponomarev, ambasador Bjelorusije u BiH, kazao je da će u najkraćem roku biti organizovani kontakti i dogovori između privrednih komora Bjelorusije i RS.\n"Tokom posjete uvidjeli smo da ima mnogo naših proizvođača koji su vam nepoznati, a koje smo spremni da predstavimo, kao i vaše nama", istakao je Ponomarev, koji je, kako je rekao, pozitivno iznenađen visokom zainteresovanošću RS za saradnju sa Bjelorusijom.\n"Računamo da će u najskorije vrijeme ovdje moći da se pojavi naša komunalna i građevinska tehnika i da ćemo izvoziti još i tehniku za proizvodnju poljoprivredne mehanizacije. Bjelorusija je spremna da otvoreno ponudi naše znanje i dostignuća RS", zaključio je Ponomarev.\nSa bjeloruskom delegacijom sastao se i Radovan Višković, predsjednik Vlade RS. Tokom sastanka je istaknuto da postoje velike mogućnosti za saradnju u mnogim oblastima, a posebno na poboljšanju spoljnotrgovinske razmjene. Ponomarev je informisao Viškovića da će u decembru delegacija privrednika iz Bjelorusije posjetiti Republiku Srpsku kako bi se uspostavila privredna saradnja.\nPodsjećanja radi, Srebrenka Golić, potpredsjednica Vlade RS, nedavno je, predvodeći delegaciju RS, posjetila Bjelorusiju, kada je izrazila nadu da ova posjeta predstavlja početak intenzivnije saradnje s ovom zemljom, prvenstveno u oblasti turizma, poljoprivrede, razmjene studenata i akademskog osoblja, kao i u drugim sferama.\nEmbassy of the Republic of Belarus in Hungary\nVirag Benedek utca 37 1037 Budapest


Klimatske promene i proces dekarbonizacije\nBorba sa klimatskim promenama i proces dekarbonizacije\n...su zajednički problem cele planete. S obzirom da nije moguće zaustaviti klimatske promene, potrebno je optimizovati korišćenje prirodnih resursa - električne energije, naftnih derivata, vode i ujedno smanjiti produkciju otpada uz povećanje stepena reciklaže. Kao odgovor na klimatske promene javio se model cirkularne ekonomije koji u svojoj srži ima regenerativan model poslovanja koji se bazira na prevenciji prirodnih resursa i upotrebe sirovina koje su u otpicaju.\nTropske vrućine, suše, oluje, poplave i snežni talasi sve su češće pojave. Ovakve klimatske promene izazvane su u najvećoj meri nekontrolisanom potrošnjom prirodnih resursa po principu linearnog modela proizvodnje (uzmi-napravi-baci) koji podrazumeva protok materijala od fabrike preko korisnika do deponije. Efekti klimatskih promena ogledaju se u nizu negativnih posledica: izumiranje biljnih i životinjskih vrsta, sušenje šuma, erozija zemljišta, smanjenje poljoprivrednih prinosa i poskupljenje hrane, širenje invazivnih štetnih vrsta kao i areala pojedinih bolesti.\nDugogodišnja proizvodnja i sagorevanje uglja, naftnih derivata i prirodnog gasa doveli su do povećanja koncetracije gasova sa efektom staklene bašte u atmosferi i globalnog zagrevanja. Poslednje godine bile su najtoplije od kada se mere i beleže temperature. Ukoliko se ovakav trend emisija GhG nastavi prosečna temperature mogla bi da se poveća za 4-5°C do kraja 21. veka. A povećanje temperature za samo 2°C dovešće do razornih posledica uključujući i nenadoknadive ekonomske gubitke. Srbija se nalazi u grupi zemalja koje su veoma izložene klimatskim promenama.\nPrivredna komora Srbije kao partner EIT Climate-KIC inicijative implementira brojne projekte koji za cilj imaju smanjenje emisija GhG, dekarbonizaciju Srbije i regiona Zapadnog Balkana kao I izgradnju kapaciteta potrebnih za kompleksnu tranziciju društva i ekonomije ka nultoj emisiji ugljenika.


Olimpijski centar „Jahorina“ preuzima Andrićgrad - Bolja Strana\nNaslovnica Vijesti Olimpijski centar „Jahorina“ preuzima Andrićgrad\nOlimpijski centar „Jahorina“ preuzima Andrićgrad\nOlimpijski centar „Jahorina“ preuzeće poslovanje nad turističkim kompleksom „Andrićgrad“ u Višegradu.\nOvaj posao dogovoren je na zajedničkom sastanku održanom krajem februara u Istočnom Sarajevu, a biće finaliziran tako što će Vlada Republike Srpske svoj udio u „Andrićgradu“, koji zajedno sa opštinom Višegrad iznosi 78 posto, prepisati na „OC Jahorina“.\nPreostalih 22 posto pripada režiseru Emiru Kusturici. Ovu informaciju je potvrdio i predsjednik Nadzornog odbora „OC Jahorina“ Nedeljko Elek, koji je kazao kako se već postoje planovi o investicije u „Andrićgrad“.\n„Cilj nam je da napravimo jednu turističku regiju od Jahorine do Zlatibora, a da „Andrićgrad“ i „Mećavnik“ budu vezivni faktori. Plan je da ljudi koji zimuju sedam dana na Zlatiboru ili Jahorini, dva dana provedu u „Andrićgradu“, kazao je Elek.\nKako kaže većina od 250.000 skijaša koji godišnje posjete „Jahorinu“ dolazi na sedam dana, od kojih pet skijaju a preostala dva uglavnom koriste da posjete neke druge obližnje destinacije. Preuzimanjem „Andrićgrada“ oni bi sa Jahorine kroz dobru ponudu bili usmjereni na Višegrad.\nKada je riječ o projektu „Andrićgrad“ u njega je do sada, prema dostupnim informacijama, uloženo 23,7 miliona maraka, od čega je Vlada Srpske izdvojila 15 miliona KM, Kusturica pet, a ostatak opština Višegrad.\nKasnije su se ove tri strane podijelile vlasništvo na osnovu ulaganja u kompleks.\nPrethodni članakState Department: Genocid u Srebrenici ne smije biti negiran niti zaboravljen\nNaredni članakU KS 333 novozaraženih, preminula 23 pacijenta


Novinari srpskih medija u poseti KFOR-u - Radio Kontakt Plus\n10:14, 14.04.2019Izvor: N1\nPrethodnih dana puno se govorilo o situaciji na severu Kosova, najviše zbog poziva Nemačke i Britanije svojim državljanima da ne putuju u taj deo Kosova, ali i zbog albanskih pripadnika KFOR-a koji su snimljeni u Mitrovici. KFOR, koji sve vreme tvrdi da je situacija pod kontrolom, pružio je priliku novinarima iz Srbije da se u to i uvere.\n"Građani veoma lako mogu postati taoci informacija. Kfor treba uvek biti pažljiv šta izjavljuje. Postoje ponekad izjave, kako sa političke strane, tako i medijske koje uopšte ne pomažu. Želeo bih da svi budu odgovorni za ono što kažu i da razmišljaju o posledicama koje mogu izazvati", rekao je D'Adario.\n"Najveći utisak su mi mere obezbeđenja jer smo proveli dva sata. Prvo sam se setio one priče srpski špijun upao u Bondstil, mislim to je totalno nerealno sada iz ove perrpektive. Dosta je tajni oko tog Bondstila, ali ispada da je to neko brdo koje je puno nekih vojnika i to je to. Mislim, možda još nešto vidimo sada, ali eto", kaže Marko Tasković iz Blica.\n"Više ta fama da je Bondstil čelična tvrđava, e pa nije, nisam stekla takav utisak. Mnogo mi se više dopao kamp 'Filmski grad' u Prištini gde je mnogo veća vojna zajednica iz celog sveta i gde vlada neka drugačija, baš prava vojnička atmosfera, za razliku od Bondstila poprilično je pusto. Inače, izgleda više kao da su spremne kulise za neki film, umesto da je vojna baza", kaže Svetlana Milenković sa TV Prva.\nTagovi: Kfor SrbijaNovinari\nRanilug: Specijalci KFOR-a uništili granatu iz Drugog svetskog rata\nKFOR najavio razmeštanje trupa širom Kosova


Dodik glasao u Laktašima: Važno je da ljudi izađu na izbore\nAmra Mušija-Huskić 15.11.2020 12:56\nLider SNSD-a Milorad Dodik izjavio je danas u Laktašima da su lokalni izbori važan dan za Republiku Srpsku i njen demokratski kapacitet.\n“Važno je da ljudi izađu na izbore, jer se time daje demokratska snaga Republici Srpskoj. Predizborna kampanja bila je fer i korektna i vjerujem da će i ovaj dan biti isti”, rekao je novinarima Dodik, nakon što je glasao u Domu kulture.\nOn je istakao da je za Republiku Srpsku najbolja vijest da su izbori održani u punom kapacitetu i u propisanoj proceduri.\n“Sve informacije koje dobijam od jutros govore da ljudi izlaze na izbore i pridržavaju se propisanih mjera koje se odnose na epidemiološku situaciju. Želim svima uspjeh na izborima, jer to pokazjue snagu Republike Srpske i njen demokratski potencijal”, dodao je Dodik.\nOn je naglasio da nove lokalne uprave treba da afirmišu programe i planove koje su planirali.\n“Vjerujem da će lokalne uprave u koordinaciji sa institucijama Republike Srpske i međunarodnim institucijama doprinijeti još snažnijem razvoju”, rekao je Dodik.\nPrethodni članakLivno: Puste ulice, niska izlaznost\nNaredni članakIzborni dan u Visokom: Do 12 sati glasalo 7.212 građana, odnosno 21,3 posto od ukupnog broja glasača


Suđenje Darku Šariću ponovo odloženo: Advokat postao deda\nHronika Autor:Tanja Milovanović03. jun. 202012:40 > 14:02\nSuđenje Darku Šariću i šesnaestorici optuženih za pranje 22 miliona evra, za koje tužilaštvo tvrdi da su stečeni krijumčarenje narkotika, odloženo je danas u Specijalnom sudu u Beogradu, jer se nije pojavio advokat prvooptuženog Dejan Lazarević. Takođe, izlaganje završnih reči u ovom postupku zakazano je za sutra, čime se ovaj dugogodišnji postupak konačno privodi kraju.\nPrema rečima jednog od optuženih, Bobana Stoiljkovića, Lazarević je jutros postao deda i zbog toga nije došao na suđenje.\n“Prihvatamo predlog zamenika tužioca, da nije celishodno razdvajati postupak u odnosu na dvojicu okrivljenih koje brani Dejan Lazarević, jer je postupak u fazi završnih reči. Navode Stoiljkovića, odnosno razlog zbog kog se Lazarević nije pojavio moramo prihvatiti jer se takve životne stvari ne dešavaju svaki dan“ rekao je sudija Siniša Petrović.\nSuđenje Šariću: Odlaganje odgovara i sudu i tužilaštvu\nOn je istakao i da je Republički javni tužilac odbio zahtev Šarićevog advokata, a koji je izneo na prethodnom ročištu, kada je zatražio izuzeće zamenika tužioca u ovom postupku Saše Ivanića, ali tužioca za organizovani kriminal Mladena Nenadića.\nInače, on je najavio i da bi iznošenje završnih reči u ovom postupku trebalo da krene sutra.\nPodsetimo, današnji pretres u postupku protiv Darka Šarića odložen je po 26. put od početka suđenje. Inače, iznošenje završnih reči u ovom postupku trebalo je da krene još septembra 2018. godine, ali će početi tek sutra zbog brojnih odlaganja pretresa.\nŠarić: Tužilac mi sa svedokom saradnikom montira postupak\nSuđenje Darku Šariću za pranje novca odloženo 24. put\nDarko ŠarićhronikaSrbijaSuđenjezavršne reči


gradjanske inicijative | Saopštenja za javnost\n23 januara, 2013 • 16:08 0\nIzveštaj o stanju na terenu i rezultatima jednogodišnje primene Zakona o socijalnoj zaštiti u odnosu na decu, izbegla i interno raseljena lica, biće predstavljen na javnom slušanju u Narodnoj skupštini Republike Srbije 23. januara 2013. godine od 11 do 13 časova. Pročitajte ostatak ovog unosa »\nFiled under: Saopštenja, gradjanske inicijative, socijalna zastita, zakon o socijalnoj zaštiti\n26 decembra, 2012 • 15:57 0\nNapušteni javni prostori propadaju širom Srbije. Zaključani su i nedostupni svim grupama, udruženjima, umetnicima i aktivistima koji žele da ih koriste i ožive. Zvanična evidencija o tome koliko takvih prostora ima, ne postoji i sva je prilika da oni ni u 2013. godini neće biti popisani. Jedino što preostaje inicijativama koje traže prostore za svoje aktivnosti jeste osvajanje, oživljavanje i pregovaranje sa lokalnim ili nacionalnim institucijama. Pročitajte ostatak ovog unosa »\nFiled under: Saopštenja, gradjanske inicijative, javni prostori\n19 decembra, 2012 • 16:05 0\nMinistarstvo finansija i privrede Republike Srbije najavilo je izmenu nekoliko zakona koji će direktno otežati rad organizacija civilnog društva u Srbiji. Sloboda udruživanja, nezavisnost udruženja ali i njihova finansijska održivost biće ugrožene izmenama Zakona o budžetskom sistemu, Zakona o računovodstvu i Zakona o porezu na dobit. Pročitajte ostatak ovog unosa »\nFiled under: Saopštenja, civilno drustvo, gradjanske inicijative, ministarstvo finansija\n6 avgusta, 2012 • 10:21 0\nMladi žele šanse za volontiranje, praksu, putovanje, informisanje, prostor za svoje aktivnosti… Lokalne samouprave, organizacije, grupe i pojedinci/ke koji im to omogućavaju dobitnici su MLADGRAD 2012. nagrade za poboljšanje položaja mladih u lokalnoj zajednici. Pročitajte ostatak ovog unosa »\nFiled under: Saopštenja, gradjanske inicijative, mladgrad\n2 avgusta, 2012 • 15:14 0\nOrganizacije civilnog društva, institucije i pojedinci (u daljem teksu potpisnici apela) zahtevaju od nove Vlade Srbije da ne urušava vladavinu prava u Srbiji nelegalnom smenom guvernera NBS Dejana Šoškića i proizvoljnim razrešenjima državnih službenika. Smenjivanje ljudi sa položaja zloupotrebom zakonodavnih ovlašćenja Narodne skupštine predstavlja ozbiljan udarac vladavini prava u Srbiji. Pročitajte ostatak ovog unosa »\nFiled under: Saopštenja, gradjanske inicijative, guverner nbs\n17 jula, 2012 • 15:00 0\nKuća ljudskih prava i demokratije (Kuća) poziva partije koje pregovaraju o novoj Vladi da ne ignorišu inicijative civilnog društva koje se tiču formiranja Vlade. Organizacije članice Kuće pozivaju mandatara Vlade i partije koje pregovaraju o novim zakonima o vladi i ministarstvima da organizuju sastanak sa predstavnicima inicijative za osnivanje Ministarstva za ljudska prava i uvaže predloge civilnog društva o ingerencijama tela koje će se u budućoj Vladi baviti ljudskim pravima. Pitanja fundamentalnih sloboda i ljudskih prava biće otvorena u okviru poglavlja 23 i 24 pregovora o pristupanju EU, što predstavlja dodatnu važnost pokretanja široke debate o ovim temama. Pročitajte ostatak ovog unosa »\nFiled under: Objava, gradjanske inicijative, ljudska prava, nova vlada\n13 jula, 2012 • 13:21 0\nPodrška i šansa, to je ono što mlade može zadržati i pomoći im u lokalnoj zajednici. Njima treba prostor za aktivnosti, šanse za volontiranje, putovanje i informisanje. U svemu tome pomaže im više od 130 kancelarija za mlade širom Srbije, organizacije civilnog društva i pojedinci/ke.\nO njima se ne zna mnogo. Dodeljivanjem MLADGRAD nagrade treću godinu za redom radimo na tome da se njihove uspešne priče čuju, mladi motivišu a svi lokalni akteri ohrabre u svojim naporima da život mladih u svojoj zajednici učine boljim. Pročitajte ostatak ovog unosa »


Makedonci danas na referendumu odlučuju o novom imenu i ulasku u EU i NATO\nIzvor: Radio 021, 30.Sep.2018, 07:06\nGrađani Makedonije će danas izaći na referendum na kome bi trebalo da se izjasne da li podržavaju sporazum između između Skoplja i Atine o promeni imena te bivše jugoslovenske republike, koja bi se, ako referendum uspe, ubuduće zvala Severna Makedonija, i tako podrže i težnje ove zemlje za ulazak u EU i NATO.\nNaime, 1.806.336 građana, koliko ih je upisano u birački spisak izjašnjavaće se >> Pročitaj celu vest na sajtu Radio 021 << o pitanju "Da li ste za članstvo u EU i NATO, uz prihvatanje sporazuma o imenu između Republike Makedonije i Grčke".\nKoliko su otvorene te podele pokazao je i jučerašnji incident u UN, kada je predsednik Makedonije Đorđe Ivanov, koji je kritikovao visoke zvaničnike SAD i EU zbog podrške predstojećem referendumu, pozvao svoje sunarodnike na bojkot u nedelju, posle čega je pomoćnik šefa diplomatije Makedonije Andrej Žernovski napustio salu.\nPredstavnici aktuelne vlasti su u kampanji pozivali građane da se izjasne "za", a najuticajnija opoziciona VMRO-DPMNE, koja je sve vreme bila veoma neodređena, pozvala je građane da glasaju prema svojoj savesti, a sa sličnom porukom se oglasila i kanonski nepriznata Makedonska pravoslavna crkva.\nOsnovna poruka aktuelne vlasti je da se građani na referendumu odlučuju da li žele da žive u (samo) izolaciji ili će sebi osigurati svetlu i izvesnu evroatlantsku budućnost kroz članstvo u EU i NATO. I dok je premijer Zaev, koji je i lider vladajuće SDSM, optimista i veruje u uspeh referenduma jer, kako kaže, građani donose mudre odluke jer vole svoju otadžbinu, snose odgovornost za svoju decu, opozicioni lider, Hristijan Mickoski, smatra da će većina pristalica i članova VMRO-DPMNE na referendumu glasati "protiv" ili biti uzdržana, jer, kako kaže, stav te stranke o referendumu je jasan.\nDao bi, kazao je, sve od sebe da građane ubedi da se izjasne "protiv" da se referendumsko pitanje odnosi samo na sporazum sa Grčkom, ali, ističe, njegova stranka VMRO-DPMNE nije protiv ulaska Makedonije u EU.\nNe treba zaboraviti da opoziciona konzervativna VMRO-DPMNE, koja je 11 godina bila na vlasti i koja je pobednica poslednjih parlamentarnih izbora još uvek ima veliki uticaj među građanima Makedonije.\nReferendum je raspisan kao konsultativni, odnosno neobavezujući. Ukoliko referendum bude uspešan i većina, 50+1 se na referendumu izjasni "za", Makedonija bi već naredne godine mogla da postane 30. članica NATO, kao i da ubrzo dobije datum za otvaranje pregovora o članstvu u EU.\nOsim jednog dela unutrašnjih faktora, ključni izazovi pred predstojeći referendum za Makedoniju predstavlja javno protivljenje Rusije makedonskom članstvu u NATO. Međutim, na tvrdnje zapadnih međunarodnih zvaničnika da će Rusija pokušati da obesmisli makedonski referendum, premijer Zaev je u više navrata rekao da nema takve informacije, te da je Rusija prijatelj Makedonije, koja se javno protivi njenom priključenju NATO, ali da će oni, uprkos tome, istrajati na tom putu.\nMeđutim, makedonski analitičari ocenjuju da aktuelna vlada i premijer Zoran Zaev, izuzimajući Rusiju, imaju najsnažniju međunarodnu podršku, kakvu nije imala nijedna vlada u regionu od raspada SFRJ. To je, navode, vrlo važna činjenica, koju je potrebno iskoristiti kako bi Makedonija, ali i ceo region konačno krenuli napred.\nVećina analitičara smatra da bi bojkot referenduma bio jedna vrlo nezrela opcija koja bi mogla izazvati katastrofalne posledice za budućnost Makedonije, deo njih skreće pažnju na to da je građanima postavljeno zbunjujuće pitanje, jer nije jasno da li se oni pozivaju da glasaju za ulazak u EU i NATO ili za promenu imena, odnosno zašto je "tako osetljivo pitanje" skriveno u formulaciji "sporazum sa Grčkom".\nBlic: PRVI KORAK KA EVROPI Makedonci glasaju na istorijskom referendumu za promenu imena, ali prva borba TEK PREDSTOJI\nNezavisne Novine: Referendum o promjeni imena bez koje Makedoniji nema ulaska u NATO i EU\nBlic: REFERENDUM U MAKEDONIJI Zaev poranio na glasanje, dva miliona Makedonaca odlučuje o NOVOM IMENU ZEMLJE\nMakedonci birali "u paketu" – novo ime i šansu za EU i NATO\nIzvor: RTS, 30.Sep.2018\nGrađani Makedonije su se na referendumu izjašnjavali da li podržavaju sporazum između Skoplja i Atine o promeni imena te bivše jugoslovenske republike, koja bi se, ako referendum uspe, ubuduće zvala Severna Makedonija, i tako podrže i težnje ove zemlje za ulazak u EU i NATO. Do 17 časova...\nIzvor: Deutsche Welle, 30.Sep.2018\nKremlj ne brine mnogo oko toga kako će se Makedonija zvati i da li će jednog dana u EU. Ali ulazak u NATO jeste problem za Rusiju, kažu sagovornici DW. Referendum koji se održava ove nedelje tu nije kraj priče...Poduži bi bio spisak visokih zvaničnika zapadnih država koji su se poslednjih meseci...\nMAKEDONIJA DANAS ODGOVARA NA VAŽNO PITANjE: Referendum kao lakmus-papir\nIzvor: Večernje novosti, 30.Sep.2018\nGrađani Makedonije danas se izjašnjavaju o važnim pitanjima za budućnost. Odlučivaće oni koji glasaju, a oni koji izostanu "neće se brojiti" OD STALNOG DOPISNIKA - Skoplje GRAĐANI Makedonije, njih 1.806.336 upisanih u jedinstveni birački spisak, danas će, na istorijskom...\nMala izlaznost na referendumu u Makedoniji\nIzvor: VOA, 30.Sep.2018\nMali broj Makedonaca izašao je na referendum o promeni imena bivše jugoslovenske republike, koji bi toj zemlji trebalo da omogući da krene ka članstvu u Evropskoj uniji NATO-u. Prema podacima Državne izborne komisije (DIK) samo trećina od nešto više od 1,8 miliona građana s pravom glasa izašlo...


Stiže nam nastavak “Đavo nosi Pradu” Prolog\nDrugi deo bestselera „Đavo nosi Pradu“ izlazi tačno deceniju nakon objavljivanja originala, a upućeni otkrivaju da je veliki holivudski studio već otkupio prava za snimanje filma “Osveta nosi Pradu - Đavo se vraća”. Odlična vest je to da ćemo ponovo gledati lepu En Hatavej i sjajnu Meril Strip. Američki mediji objavili su da Loren Vajzberg, autorka romana “Đavo nosi Pradu”, po kojem je 2006. snimljen istoimeni veliki filmski hit, piše nastavak.\nNastavak pod nazivom “Osveta nosi Pradu – Đavo se vraća” pojaviće se početkom 2013, tačno deset godina od izdavanja originala. Novi roman prati šta se dešava osam godina pošto je Endi napustila posao kod svoje zahtevne šefice Mirande.\nEndi je sada urednica popularnog magazina za venčanja. U jeku priprema sopstvenog venčanja, moraće još jednom da se sukobi sa ozloglašenom bivšom šeficom. Sve u svemu, fanovi prvog dela će sigurno uživati, a nama ostaje da sa nestrpljenjem iščekujemo kako knjigu, tako i film.\nIstorijsko otvaranje - skoro 40.000 ljudi pogledalo Ledeno doba: Veliki udar


Lazanski: Ruski tenkovi T-72 stižu u Srbiju - Sputnjik Srbija\n09:44 23.06.2020 (osveženo 09:48 23.06.2020) Preuzmite kraći link\n„Do kraja godine očekujemo isporuku prve partije. Rusija će u vidu dotacija ukupno isporučiti Srbiji 30 tenkova T-72 i 30 modernizovanih lakih oklopnih vozila BRDM-2. Vrlo brzo očekujemo isporuku 11 već pripremljenih tenkova“, rekao je ambasador.\nDogovor o isporuci lovaca MiG- 29, tenkova i oklopnih vozila postigli su 2016. godine predsednik Srbije Aleksandar Vučić i ruski ministar odbrane Sergej Šojgu.\nLazanski ističe da će se saradnja u vojno-tehničkoj saradnji između dve zemlje nastaviti.\nPredsednik Srbije Aleksandar Vučić danas i sutra boravi u poseti Moskvi. On će danas imati bilateralni sastanak sa ruskim predsednikom Vladimirom Putinom, a sutra će prisustvovati Paradi pobede na Crvenom trgu.\nisporuka, oklopna vozila, tenkovi, Srbija, Rusija


Politika - datum: 2018-12-16 IVO ĐURIŠIĆ SMATRA DA BI SVJEDOČENJE PREDSJEDNIKA DRŽAVE RAZMOTALO KLUPKO OKO UBISTVA DUŠKA JOVANOVIĆA Saslušavaju sve osim Mila Đukanovića\nBivši funkcioner Demokratske partije socijalista i potpredsjednik Partije udruženih penzionera i invalida Ivo Đurišić ocijenio je juče da je uvreda za zdrav razum to što se svi pozivaju da odgovaraju za javno izgovorenu riječ sem Mila Đukanovića, predsjednika države. Prisjetio se javno izgovorene riječi na račun Vojislava Koštunice, nekadašnjeg predsjednika SR Jugoslavije, za koje nikad nije odgovarao.\n– Duška Jovanovića je ubio onaj ko ga je najviše koristio dok je bio živ – rekao je Milo Đukanović 2013. godine na konferenciji za štampu i nastavio: „Taj čovjek, koji, uzgred, ponekad zna i da zapali poneku ambasadu velike države u Beogradu, ima jednu gadnu manu da neko ko mu vjerno služi dok je živ, može više poslužiti ko mrtav. Ne mislite valjda da bih se služio ovakvim opužbama”, kaže Đukanović da bih konstruisao na nečiji račun, spreman sam da svakom državnom organu koji se time bavi ponovim ovo što sam kazao. Samo neki dan ranije Vladimir Beba Popović označio je mog brata Vojislava Voju Koštunicu kao čovjeka koga će optužiti Milo Đukanović. VDT Ranka Čarapić i njeni saradnici, međutim, nisu bili spremni da saslušaju premijera odakle mu ta informacija, bar ne do danas. Čak je i Raško Konjević, tadašnji ministar unutraššnjih poslova, dao alibi Đukanoviću da su njegove tvrdnje u kontekstu predsjedničke kampanje. Zašto do danas država ćuti o izjavi Đukanovića, a stavljaju u zatvor Nebojšu Medojevića, a pokušali su i Milana Kneževića, sve zbog javno izgovorene riječi. Milo Đukanović misli da su njegove teške optužbe za bivšeg predsjednika SRJ i premijera Srbije Vojislava Koštunicu zaboravljene. Nisu, one su samo dokaz nedodirljivosti Mila Đukanovića, koji bi možda svojim svjedočenjem odmotao klupko ubistva Duška Jovanovića. Ovo je priča o imunitetu i kapuljačima, o noćnim hapšenjima i srozavanju ugleda DPS-a i države.S.R.


Aura Boja za kosu forever blonde 11P - Idealno.rs\nPočetna / Lepota i zdravlje / Kozmetika i higijena / Nega kose / Aura Boja za kosu forever blonde 11P\nZa ovaj proizvod trenutno nema ponude. Poslednja je bila dostupna 18. 05. 2022 po ceni 349,00 DIN u Shoppster.rs\nSAMPON KRAUTERHOF BILJNI PROTIV PERUTI 500ML (12) KEPROM\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Aura Boja za kosu forever blonde 11P i izberi najbolju. Nega kose iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Aura Boja za kosu forever blonde 11P i vidi da li ti odgovara ili pogledaj druge proizvode brenda AURA. Opis i tehnički podaci proizvoda Aura Boja za kosu forever blonde 11P se mogu razlikovati od onih u internet prodavnici u kojoj obavljaš kupovinu. Aura Boja za kosu forever blonde 11P je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Aura Boja za kosu forever blonde 11P proveri u prodavnici u kojoj nameravaš da obaviš kupovinu. Slika za Aura Boja za kosu forever blonde 11P je simbolična, zato se pre kupovine u prodavnici uveri da je proizvod isti.\nProdužite trajnost i prirodan sjaj plave kose uz Forever Blonde boju sa naprednom formulom bogatom hranljivim maslinovim uljem! Pakovanje sadrži jednu tubu sa bojom za kosu ( 40 ml), dve kesice hidrogena ( 2 x 40ml), jednu kesicu maske za negu i sjaj kose ( 10 ml), jedan par. Saveti za upotrebu Ovu boju mešajte sa emulzionim hidrogenom od 9% u razmeri 1:2 (na jednu tubu boje od 40ml dodajte dve kesice emulzionog hidrogena od 40ml). Karakteristike Namena: kosa Sastav: AQUA, CETYL ALCOHOL, PROPYLENE GLYCOL, CETEARETH-23, AMMONIA, STERAIC ACID, STEARYL ALCOHOL, MYRISTYL ALCOHOL, POLYQUATERNIUM-6, COCAMIDE MEA, ARGANIA SPINOSA KERNEL OIL, PALMITIC ACID, ASCORBIC ACID, DIMETHICONE, EDTA, SODIUM HYDROSULFITE, SODIUM SULFITE, PARFUM, ALPHA-ISOMETHYL IONONE, BUTYLPHENYL METHYLPROPIONAL, CITRONELLOL, EUGENOL, GERANIOL, LINALOOL, P-PHENYLENEDIAMINE, 4-CHLORORESORCINOL, M-AMINOPHENOL, 2-AMINO-4-HYDROXYETHYLAMINOANISOLE SULFATE


Vesti online / Sport / Fudbal / Karić ugostio crveno-bele u Minsku: Zgrada u prestonici Belorusije zvaće se Crvena zvezda\nKarić ugostio crveno-bele u Minsku: Zgrada u prestonici Belorusije zvaće se Crvena zvezda\nDelegacija Crvene zvezde, koju su činili prvotimci i uprava kluba, prisustvivala je polaganju kamena temeljaca za tri nove zgrade u okviru poslovno-stambenog kompleksa koji je u Minsku gradi kompanija “Dana Holdings”, deo “Karić fondacije”.\nZvezdaši su uveličali svečanost "Fondacije Karić"\nPredsednik Crvene zvezde Svetozar Mijailović zahvalio se domaćinu na lepoj dobrodošlici.\n- Čestitam “Fondaciji Karić” i kompaniji “Dana Holdings” na velikom uspehu koji su ostvarili u Minsku. Veliko je zadovoljstvo upoznati se sa činjenicom da jedna srpska kompanija ovako uspešno deluje na stranom tržištu. Želim vam da postižete još veće poslovne uspehe, jer to što se gradi ostaje trajno za nama. Nadam se da će svi uživati u sreći i blagostanju u vašem poslovno-stambenom kompleksu. Fudbalskom klubu Crvena zvezda čast je da se druži sa uspešnim kompanijama i zbog toga smo danas došli da prisustvujemo ovom svećanom činu – rekao je Mijailović.\nDomaćin celog događaja u “Minsk world”-u Bogoljub Karić rekao je okupljenima da će jedna od novih kula nositi ime Crvene zvezde.\n* Crveno-beli otputovali u Borisov, Milojević poveo 20 fudbalera (VIDEO)\n* Zvezda i Partizan u lovu na 10.000.000 evra\n- Veoma sam zahvalan što ste danas ovde i što ste došli da pozdravite i podržite ovo što mi gradimo po svetu. Ovo je jedan od mnogih naših projekata, a radimo u 12 država sveta. Mogu sa ponosom da istaknem da smo mi jedna od 100 najvećih kompanija danas u svetu i na svom polju činimo sve da budemo najbolji, najsposobniji i najjači, kao što je to Crvena zvezda. Uz novu kulu, koja će ime dobiti po vama, zauvek ćete ostati deo ovog projekt – rekao je Karić.\nU ime Fudbalskog kluba Crvena zvezda predsednik Mijailović uručio je Bogoljubu Kariću dres sa njegovim imenom i brojem 11 na leđima.\nNa 700 000 kvadrata za dve godine izgrađen je poslovno-stambeni kompleks u kome živi oko 140 000 ljudi. U okviru novih zgrada čija izgradnja je je danas svečano otvorena biti medicinski centar, škola, obdanište, kao i fudbalsko igralište.\nCrveno-beli se nalaze trenutno u Belorusiji jer ih u četvrtak očekuje duel 5. kola H grupe Lige Evrope protiv BATE Borisova, a ta utakmica bi mogla da odluči putnika u eliminacionu fazu.\nFUDBAL Zvezda mogla i do pobede u Belorusiji, protiv Kelna druga "meč lopta" (VIDEO)\nFUDBAL "Delije" poslale poruku celom svetu vezanu za Ratka Mladića (FOTO)\nFUDBAL "Delije" stižu u Belorusiju\nFUDBAL Evo šta je rekao Milojević posle remija u Borisovu i šta traži od "delija"


Ambasada Norveške preuzela ulogu kontaktne ambasade NATO - Društvo - Dnevni list Danas\nPočetna » Društvo » Ambasada Norveške preuzela ulogu kontaktne ambasade NATO\n0Piše: Beta 15. januara 2019. 20.39 Izmenjeno: 21.46\nOn je rekao da NATO poštuje vojnu neutralnost Srbije i ocenio da NATO takođe ima značajnu ulogu u misiji Kfor na Kosovu.\n„Srbija poštuje opredeljenje svojih suseda i drugih zemalja za članstvo u NATO-u, te očekujemo i razumevanje za našu saradnju i sa zemljama koje nisu članice Alijanse“, rekao je on.\n„Upravo ova upućenost jednih na druge razlog je čvrste posvećenosti naše zemlje unapređenju regionalne saradnje na svim poljima, što je jedan od naših najbitnijih spoljnopolitičkih prioriteta“, rekao je Dačić.On je ponovio protivljenje Srbije transformaciji Bezbednosnih snaga Kosova u Vojsku Kosova i podsetio da je to kritikovao i generalni sekretar NATO Jens Stoltenberg.\nDačić je istakao da Srbija smatra da samo kompromisno rešenje za Kosovo može obezbediti trajni mir i stabilnost kao i da je ona u više prilika pokazala spremnost da do takvih rešenja dođe.\n„Dogovor Beograda i Prištine neće biti na štetu bilo koje treće strane i ne postoji nijedan razlog da nešto što dve strane ocene prihvatljivim, bude neprihvatljivo za bilo koga drugog. Mislimo da je vreme da se ovo pitanje reši na način kojim nijedna strana ne bi dobila sve, ali bi dobila dovoljno da rešenje postane trajno i održivo“, rekao je Dačić.\nMinistar odbrane Aleksandar Vulin rekao da je vojna neutralnost Srbije omogućila srpskoj vojsci da sarađuje i sa zapadnim zemljama i NATO i sa istočnim vojskama. On je rekao da je Vojska Srbije imala priliku time da dosta nauči od članica NATO ali da je uveren da su vojske SAD, Rusije i Kine imale priliku da nauče nešto i od naše vojske.\n„Srbija nažalost ima mnogo iskustva u ratovima tako da od nas ima šta da se nauči“, rekao je Vulin.\nAmbasada Grčke, Ambasada Holandije, Ivica Dačić, NATO\nRšumović: Srbija zagađena ekološki, ružnim rečima i ružnim potezima


Tako je bar definisano novom Uredbom o postupku pribavljanja saglasnosti za novo zapošljavanje i dodatno radno angažovanje kod korisnika javnih sredstava, koju je donela Vlada, a kojom je definisana procedura koja mora da se prođe pre nego što neko dobije posao koji će se plaćati iz državne kase.\nPo toj proceduri, svako javno preduzeće ili nadležni državni organ uprave kome je, pored već postojećeg broja ljudi, potrebno angažovanje novih, moraće da uputi zahtev Komisiji za davanje saglasnosti za novo zapošljavanje i resornom Ministarstvu i to najkasnije do petog u mesecu, sa detaljnim obrazloženjem.\nUkoliko ministarstvo koje pokriva njihovu delatnost, proceni opravdanost zahteva, onda ono do 10 u tekućem mesecu, prosleđuje svoj zaključak Ministarstvu finansija, koje svaki pojedinačni slučaj razmatra. Ako ono proceni da nije osnovano da se prime novi radnici, novog zapošljavanja nema.\nTo praktično znači da ako je Ministarstvo energetike odobrilo zapošljavanje u nekom javnom preduzeću za koje je nadležno, a Ministarstva finansija procenilo da nema finansijkog pokrića za zapošljavanje predloženog broja ljudi, Komisija za davanje saglasnosti za novo zapošljavanje, odbiće zahtev za prijem novih radnika u datoj kompaniji.\nNaš izvor iz Nemanjine 11 tvrdi da je ovakva odredba definisana da ne bi nakon odmrzavanja zapošljavanja došlo do prekomernog ekoji bi mogao da naruši finansijsku konstrukciju javnih preduzeća ili nekog segmenta državne uprave.\n- Ministarstvo finansija je neka vrsta filtera kroz koji mora da prođe svako čiji će se rad plaćati iz javnih finasija. Ono ima kontrolnu funkciju kojom želi da se predupredi eventualno prekomerno i nepotrebno zapošljavanje koje bi moglo da dovede do dizbalansa planirane ukupne mase za plate i broja novih radnika. Drugim rečima, Komisija za davanje saglasnosti za novo zapošljavanje, bez saglasnosti ovog ministartva, koje je u obavezi da joj taj dokument dostavi do 20 u mesecu, ne može da odobri novo radno mesto - navodi naš sagovornik.\nOn dodaje da ovakva procedura je uvedena zbog predostrožnosti i kontrole trošenja javnih sredstava.\n- Možda na prvi pogled izgleda da ovakva procedura i dalje na ledu drži novo zapošljavanje ali to nije tačno. Ovde je samo reč o dodatnoj kontroli i sprečavanju eventualnih zloupotreba prilikom zapošljavanja, kojih je bilo u prethodnom periodu. Poučeni ranijim iskustvima kada se u obrazloženjima za davanje saglasnosti neka javna preduzeća davala i lažne podatke, ovakvom procedurom to želi da se spreči. Zato je i Uredbom predviđena i kazna od 50.000 do 150.000 dinara ukoliko se pokuša da se dostave podaci koji ne odgovaraju pravom stanju, bilo da je reč o trenutnoj popunjenosti radnih mesta po važećoj sistematizaciji ili pak predviđenoj masi za plate - kaže naš izvor.\nUredba ograničena do decembra 2023.\nInače, i novim Zakonom o budžetskom sistemu, koji će važiti do 31. decembra 2023. godine, predviđena su određena ograničenja. Tako će korisnici javnih sredstava moći da zaposle do 70 posto onih koji su napustili javno preduzeće ili neki deo državne uprave tokom prethodne godine.\nTo praktično znači da ako je 10 zaposlenih napustilo neku ustanovu u 2020. godini, maksimalan broj koji mogu ove da zaposle je sedam. Ta ograničenja se ne odnose na sudije, javne tužioce i zamenike javnih tužilaca, nastavno osoblje visokoškolske ustanove i naučno i istraživačko osoblje naučnoistraživačke organizacije akreditovane u skladu sa zakonom.\nU Vladi Srbije nam je potvrđeno da je Uredba o postupku pribavljanja saglasnosti za novo zapošljavanje i dodatno radno angažovanje kod korisnika javnih sredstava, doneta i da je ona razrada Zakona o budžetskom sistemu.\nIlon Mask, osnivač kompanije Tesla, postao je danas najbogatija osoba na svetu jer je prestigao Džefa Bezosa, objavili su Blumberg i CNN Business.


'Nema tog zakona koji može da negira bilo koji zločin'\nIzvor: B92, 06.Avg.2020, 11:56\nBekim Bljakaj izjavio je da se eventualnim usvajanjem zakona o zaštiti vrednosti tzv. OVK ne mogu negirati zločini počinjeni nad Srbima i drugim nealbancima.\nKako direktor kosovskog Fonda za humanitarno pravotakođe dalje navodi - on ne može uticati na rad Specijalizovanih veća u Hagu.\n"Ne verujem da bi se ovim zakonom mogla odbaciti odgovornost za počinjene zločine i to ne bi trebalo da bude slučaj, nema tog zakona koji može da negira bilo koji zločin kad ima >> Pročitaj celu vest na sajtu B92 << dokaza", istakao je Bljakaj za Kosovo onlajn.\nOn navodi da predlog zakona u koji je imao uvid ne daje mnogo detalja o merama za zaštitu borbe tzv. OVK, ali navodi da jedan član tog zakona kaže da vlada u Prištini treba da preduzme radnje u trenutku kada sazna da je neki bivši pripadnik tzv. OVK uhapšen u nekoj trećoj zemlji zbog poternice koju je izdala Srbija.\nOn smatra da se ovaj zakon nikako se ne može dovesti u vezu s radom Specijalizovanih veća u Hagu i dodaje da se on može posmatrati kao kontramera koja može da sprečava ili da utiče na rad tih veća.\nNacrt zakona o zaštiti vrednosti tzv. OVK naći će se pred poslanicima kosovske skupštine u petak, 7. avgusta.\nEventualnim usvajanjem zakona o zaštiti vrednosti takozvane Oslobodilačke vojske Kosova (OVK) ne mogu negirati zločini počinjeni nad Srbima i drugim nealbancima, kaže direktor kosovskog Fonda za humanitarno pravo Bekim Bljakaj, navodeći takođe da on ne može uticati na rad Specijalizovanih veća...


Film novinara Milana Pilipovića nagrađen u Slovačkoj / Muzika & Film / Vijesti / GIN.ba\nponedjeljak, 21. januar 2019. 1.27\nVijesti Muzika & Film Film novinara Milana Pilipovića nagrađen u Slovačkoj\nFilm novinara Milana Pilipovića nagrađen u Slovačkoj\nMuzika & Film 20.06.2016 19:45 - Gin.ba, radiogradiska\nDokumentarni film “Špaga” autora Milana Pilipovića iz Gradiške, novinara BNTV i Evro blica, proteklog vikenda dobio je nagradu “Zlatni prosjak”, najviše priznanje na Međunarodnom televizijskom festival u Košicama u Slovačkoj.\nNa festivalu je prikazano više od 100 filmova iz cijelog svijeta, a nagrađena su još filmska ostvarenje autora iz Portugalije, Španije, Islanda i Irana. Kratki dokumentarni film “Špaga” snimljen je u produkciji BN televizije, a govori o brčnom paru Sanji i Milovanu Markoviću, koji u invalidskim kolicima pomažu nepokretnom komšiji Mići Pećancu, kome uz pomoć špage, kamena i torbe distavljaju hranu.\nPilipović je rekao da nagrada “Zlatni prosjek” afirmiše humane ljude i da uparvo o takvim ljudima govori njegov dokumentarni film “Špaga”, te da je poruku filma prepoznao žiri festival koji čine producenti i profesori dramskih umjetnosti. On je, kako kaže, prilikom dodjele priznanja u Košicama rekao da dolazi iz Republike Srpske, “gdje postoji mnogo aktuelnih životnih teme i sve više autora, koji svojim filmovima šalju poruke javnosti na festivalima širom regina, Evrope i svijeta”.\nPilipović se ranije proslavio na brojnim festivalima svojim dokumentarnim filmovima “Rankovi labudovi” i “Janjani”.


Libijski pobunjenici po kratkom postupku su izbacili nenajavljenu misiju britanskih diplomata\nBritanska delegacija je napustila Bengazi u nedelju ukrcavši se na britanski ratni brod HMS Kamberlend, ali bez oružja i helikoptera. Libijska državna televizija je emitovala audio snimak, na kojem se navodno čuje britanski ambasador kako u telefonskom razgovoru sa pobunjenicima moli da oslobode grupu.\nU samom Londonu, vlada je žestoko kritikovana zbog načina na koji je postupila u vezi sa krizom u Libiji.\nMinistar inostranih poslova Vilijem Hejg juče je prizao da je lično odobrio misiju.\n„Prošle nedelje sam odobrio upućivanje jednog tima britanskih diplomata sa neophodnim obezbeđenjem u istočni deo Libije, da bi uspostavila početne kontakte i procenila izglede za pokretanje diplomatskog dijaloga. Visoko cenim nastojanje tog tima. Oni su se juče povukli posle ozbiljnog nesporazuma oko njihove uloge, što je dovelo do njihovog privremenog pritvora“, rekao je Hejg, što je propraćeno smehom opozicionih poslanika u parlamentu.\nPobunjenici postavljaju pitanje zbog čega je britanska misija bila tajna i zašto nisu ušli u zemlju preko aerodroma ili preko luke u Bengaziju?\nBarak Siner, ekspert za Bliski Istoku na kraljevskom Institutu združenih snaga kaže da je konfuzija bila neizbežna.\n„Nije bilo druge alternative. Problem je u tome što Gadafijev režim kontroliše komunikacije i još uvek drži vlast u zemlji. Pobunjenici zbog toga ne uspevaju da usklade napore u zapadnom i istočnom Libije, što stvara teškoće“, rekao je Siner.\nPropala britanska misija ukazuje na probleme sa kojima se vlade u svetu suočavaju u pogledu formulisanja politike prema Libiji – odnosno u donošenju odluka o tome da li da uspostave odnose sa opozicionim grupama ili da ostanu potpuno po strani zbivanja u toj zemlji.\nDirektor za međunarodna istraživanja u Londonskoj školi za orijentalne i afričke studije, Danijel Pleš, kaže da je britanska vlada trebalo temeljito da razmisli pre nego što je pokrenula misiju.\n„Mislim da su zaista pokušali da uspostave, kontakt sa pobunjenicima, kao i da zauzmu vodeću ulogu u koaliciji sa Sjedinjenim Državama. Međutim, doživeli su pravi fijasko, koji nije bio koordiniran ni sa britanskim ambasadorom u Libiji. On je mogao da im kaže da ne gube vreme sa takvom misijom“, rekao je Pleš.\nBritanska vlada je stala u odbranu misije, naglasivši da će nastaviti da uspostavlja kontakte sa opozicionim grupama u Libiji. Premijer Dejvid Kameron obnovio je poziv pukovniku Gadifiju da odmah siđe sa vlasti.


Bugarska: Električna energija na IBEX-u dvostruko skuplja u odnosu na januar 2018. godine - Serbia Energy Serbia Energy Balkan I Energetika - Bugarska: Električna energija na IBEX-u dvostruko skuplja u odnosu na januar 2018. godine\n14. January 2019. / Region energetika\nCene električne energije na Bugarskoj nezavisnoj energetskoj berzi IBEX u prvim danima januara dvostruko su više u odnosu na isti period prošle godine, rekao je predsednik Udruženja trgovaca električnom energijom Martin Georgiev.\n„Postoji dugotrajan i održiv trend značajnog povećanja cena električne energije u dan unapred segmentu“, istakao je Georgiev.\nPrema rečima Kalona Staikova iz Instituta za tržišnu ekonomiju, takva situacija je zabrinjavajuća za kompanije sa visokom potrošnjom električne energije. On dodaje da je isti trend primetan i u drugim zemljama Evropske Unije.\nKada je u pitanju rast cena, treba imati u vidu dve stvari, da postoje spoljni faktori – koji utiču na gotovo ceo blok, i unutrašnji – specifični za domaće tržište, rekao je Staikov.\nGeorgiev ocenjuje da bi povećanje količine električne energije na slobodnom tržištu, od strane proizvođača, predstavljalo korisnu meru koja bi stabilizovala situaciju.\n„Jedan od osnovnih problema u segmentu dan unapred je činjenica da se velikim delom električne energije trguje na dan unapred tržištu, jer se putem dugoročnih aukcija pokriva samo 40% potrošnje, dok se više od polovine električne energije kupuje na dan unapred tržištu. U svakoj zemlji je drugačije, ali standard je da se na dan unapred tržište trguje sa 10% do 20% električne energije, a preostalom količinom trguje se po dugoročnim cenama, što garantuje stabilnost i predvidljivost za proizvođače i potrošače“, objašnjava Georgiev.\nOn kaže da trgovci ne mogu da garantuju stabilnu cenu električne energije ako nisu u mogućnosti da kupe energiju putem dugoročnih ugovora.\nZa ovih 60%, koji se kupuju na dan unapred tržištu, cena je prilično promenjiva i može se promeniti za 200 do 300% u roku od nekoliko sati ili dana. To je praktično nemoguće predvideti, i na osnovu toga, nije moguće garantovati prodaju po fisknim cenama, objašnjava Georgiev.\nU poslednjih nekoliko godina sa bugarskog tržišta povuklo se 17 trgovaca, što je 15% do 20% od ukupnog broja licenciranih trgovaca. Gubici trgovaca u zemlji u poslednje dve godine dostigli su 50 miliona leva (25,5 miliona evra).\nU ovom trenutku, ispituju se tri distributivne kompanije (ogranci EVN-a, ČEZ-a i Energo-Pro) zbog sumnje da iskrivljuju tržište. „To nije moguće, jer kada postoji monopolsko tržište, cena je diktirana monopolom. Kada imamo veliku koncentraciju na tržištu, to može dovesti do smanjenja ponuđenih količina, što automatski povećava cenu. Ne može tržište da bude iskrivljeno sa strane tražnje, jer je problem u snabdevanju“, kaže Staikov.\nPrema Georgievu, glavni prodavci na tržištu su državne elektrane, i ako postoji mera kojom bi se osigurala likvidnost tržišta, on mora biti primenjena sa te strane.\nProblem predstavlja činjenica da na bugarskom tržištu postoji velika koncentracija. „Tri državne kompanije u okviru holdinga BEH stvaraju problem, jer mogu da donesu odluku o ograničavanju količine i, posledično, povećavanju cene. Kada je ponuda ograničena i tražnja visoka, dolazi do velikih oscilacija cena iz dana u dan, iz meseca u mesec. U ovim uslovima, regulator mora imati mnogo aktivniju ulogu“, zaključuje Staikov.


Seminar o lekovitim biljkama – Radio Koprijan\nhome Društvo, Vesti Seminar o lekovitim biljkama\nDoljevačko udruženje „Eko Koprijan“ i udruženje „Magična vila“ iz Niša, od 5. do 9.jula, u Sokobanji organizuju seminar o lekovitim biljkama. Učesnici seminara obići će planinu Rtanj kao i tradicionalni Festival Sv.Jovana Biljobera. Zainteresovani građani opštine Doljevac, takođe, mogu da se prijave i učestvuju na seminaru, a posebno je za ljubitelje prirode i lekovitog bilja organizovan prevoz, po simboličnoj ceni, 7. jula na dan održavanja Festivala Sv.Jovana Biljobera. Kako kaže fitoterapeut i lekar opšte medicine Ljubinka Stojković ovo je osmo druženje biljobera, a potrudili su se da seminar obogate raznim sadržajima.\nPrvog dana seminara, 5.jula, idemo na etno livade nadomak Sokobanje, gde ćemo gledati, proučavati i učiti o lekovitim biljkama livada i bara. Predavanje će održati sertifikovani biljoberi. Drugog dana posetićemo Ozren planinu, a dan kasnije posetićemo i Festival biljobera gde će nam se pridružiti i udruženje „Eko Koprijan“ kao gosti na jednodnevnom izletu. Planirano je u upoznavanje sa bogatom florom planine Rtanj- rekla je dr Ljubinka Stojković u izjavi za radio Koprijan.\nDan kasnije, 8.jula planirana je poseta atraktivnoj turističkoj destinaciji selu Vrmdža i Latingradu.\nOrganizator seminara i predsednica udruženja „Magična vila“ doktorka Stojković kaže da će svi polaznici seminara na kraju dobiti diplomu. Na ovom druženju tajne lekovitih biljaka prezentovaće iskusni i sertifikovani biljoberi, a biće reči i o malo poznatim vilinskim biljkama.


Gradimo budućnost zajedno - 41. Međunarodni Sajam Građevinarstva - PODOVI\nVesti Gradimo budućnost zajedno – 41. Međunarodni Sajam Građevinarstva\nNajveći i najznačajniji sajam građevinske industrije u regionu Jugoistočne Evrope, održaće se od 15. do 19. aprila 2015. godine na Beogradskom sajmu. Činjenica da se ovaj događaj održava neposredno pored najvećeg i najznačajnijeg gradilišta regiona Jugoistočne Evrope, Beograda na vodi, suštinski nameće saradnju na promociji i saradnji na ova dva projekta.\nLokacijski jedan pored drugog, projekat „Beograd na vodi“ i Beogradski sajam, nedvosmislenopovezuju ponudu i tražnju u građevinskoj industriji, ali i u svim ostalim industrijama koje će pokrenuti ovaj suštinski važan projekat za grad Beograd i državu Srbiju.\nPo angažovanom prostoru, po broju inostranih i domaćih izlagača, po broju posetilaca, Sajam građevinarstva u Beogradu postao je najznačajnija specijalizovana manifestacija ove vrste u regionu. Potencijalnim izlagačima i poseticioma pruža se jedinstvena prilika da se upoznaju sa ovim projektom.\nSajam će posebnu pažnju usmeriti na promociju u zemljama regiona, gde se ova manifestacija i pozicionirala kao lider, želeći da u što boljem svetlu predstavi sve potencijale srpskog građevinarstva. Verujemo da će ova manifestacija privući veliki broj biznis posetilaca – potencijalnih investitora koji na jednom mestu mogu da naprave procenu i izbor, upoznavajući se sa kompanijama koje su uložile pamet, znanje i sredstva kako bi napravile eksponate koji će steći pozitivnu reputaciju i ugled, postavši tako magnet za privlačenje poslovnih ljudi. Zastupljene su sve oblasti građevinarstva – od projektovanja, preko papirologije do materijala za gradnju.\nGeneralni sponzor Sajma građevinarstva je španska kompanija „Expalum“ članica multinacionalne korporacije „Bolanos Lopezes“ evropskog lidera u prozvodnji komponenti za roletne čije interese u Srbiji zastupa „Axioma plus“ iz Sremske Mitrovice.\nDobrodošli na 41. međunarodni sajam građevinarstva, počnimo da gradimo budućnost zajedno.\nPrethodni tekstDanski minimalizam u enterijeru\nSledeći tekstIndustrijski zaštitni premazi za skladišta i druge namene


U prostorijama BH Telecoma u Sarajevu danas je upriličen sastanak s predstavnicima Nogometnog saveza BiH, te prva posjeta i upoznavanje novog selektora naše reprezentacije Roberta Prosinečkog s generalnim direktorom BH Telecoma Mirsadom Zaimovićem.\nSastanak s ljudima iz NSBiH direktor Zaimović iskoristio je da u ime BH Telecoma zaželi dobrodošlicu novom selektoru „Zmajeva“ i uruči mu poklon - najnoviji Samsung Galaxy S9, koji će biti u prodaji u BH Telecomu već od 16. marta, dok je selektor direktoru Zaimoviću poklonio originalni dres broj 9 i fudbalsku loptu s potpisom.\nIstičući kako je ovo nastavak uspješne dugogodišnje saradnje s NSBiH, generalni direktor BH Telecoma je ovom prilikom čestitao Prosinečkom na selektorskoj poziciji i istaknuo važnost ugovora koji BH Telecom ima s NSBiH.\n- Zadovoljstvo nam je što nas je posjetio selektor, jedan od najboljih fudbalera. Uz to, i ova današnja posjeta je dokaz nastavka uspješne saradnje naše kompanije s Nogometnim savezom BiH - istaknuo je Zaimović.\nRobert Prosinečki se zahvalio BH Telecomu na dosadašnjoj podršci nogometnoj reprezentaciji BiH, ali i podršci kompanije ukupnom bh. sportu.\n- Veoma nam je bitna dugogodišnja saradnja i potpora koju Nogometni savez BiH ima od BH Telecoma. Vi ste naš najveći partner i kompanija koja najviše ulaže u razvoj sporta. Nadam se plasmanu na Evropskom prvenstvu, jer imamo dobru reprezentaciju - izjavio je selektor Prosinečki tokom ove posjete.\nSvečanost u "BH Telecomu": U 2017. godini izdvojili 271.000 KM za djecu i omladinu\nBH Telecom Sarajevo Robert Prosinečki\nPredstavnici UEFA-e u obilasku stadiona "Asim Ferhatović Hase" 13.03.2018 14:49\n"Bio je lijep i sunčan dan" na sceni SARTR-a u petak 13.03.2018 14:51


Stojke "omanuo sa proročanstvom", ali je osveta zaista bila slatka! - Sportske.net\nNisu se stvari odvijale po najavljenom scenariju, ali je krajnji ishod bio tačan.\nPartizan za ponos, Sale za istoriju - ovako je izgledao poslednji "Tango smrti"!"Ludnica" u Partizanovom autobusu, igrači slave uz pesme velikog navijača Zvezde!"Ludnica" u Partizanovom autobusu, igrači slave uz pesme velikog navijača Zvezde!Savić se obratio navijačima, otkrio šta će ga boleti ceo život!Savić se obratio navijačima, otkrio šta će ga boleti ceo život!\nČetvrtu sezonu zaredom fudbaleri Partizana osvojili su nacionalni kup i tako postali jedini srpski klub koji je uradio tako nešto.\nCrno-beli su u poslednjoj utakmici turobne sezone uspeli da savladaju Crvenu zvezdu na stadionu "Rajko Mitić" i da na taj način odbrane trofej osvojan od 2016. godine.\nPosle svega viđenog zanimljivo je osvrnuti se na izjavu golmana crno-belih Vladimira Stojkovića datu početkom marta.\nNakon utakmice 25. kola Super lige Srbije i poraza Partizana od Radničkog iz Niša (0:1), a pred četvrtfinalnu utakmicu Kupa Srbije sa Napretkom, Stojković je kazao sledeće.\n"Očekujem, Bože zdravlja, da prođemo Kruševac i onda verovatno kako to ide prva kod nas, na 'Marakani' revanš i finale ako Bog da u Nišu. To je neka moja zamisao", kazao je Stojković.\nStvari se nisu baš odvijale onako kako je najavio golman Partizana, pošto su crno-beli nakon trijumfa nad Napretkom (0:4) u polufinalu izvukli Radnički i eliminisali ga u dva meča ukupnim rezultatom 2:1.\nOkršaj sa "večitim" rivalom stigao je u finalu i to ne u Nišu, kako je trebalo da bude, već na "Marakani". Na kraju ipak može da se konstatuje, Stojkovićevo proročanstvo se obistinilo, crno-beli su na najslađi mogući način stigli do trofeja.


BK TV Nacionalne frekvencije\n← Fudbaleri Brazila nisu kamenovani zbog neuspeha na Svetskom prvenstvu\nSrpski telegraf izveštava sa sastanka koji se još nije dogodio →\n3 komentara za: “BK televizija konkurisala za nacionalnu frekvenciju”\nI u tom svom radu, devedesetih, veličala i podstrekivala najteže zločine.\n10. jula 2018. at 18:23\n„Protivzakonto i nasilno uništavanje televizije otvorenih očiju 2006. godine, kako je među građanima RTV BK Telecom bio široko i sa simpatijama prepoznavan, ostaje kao svedočanstvo jednog od najtežih incidenata primene otvorene sile prema elektronskom mediju u savremenoj Evropi. Takvim postupanjem tadašnja vlast je pokazala, da je radi ostvarivanja sopstvenih političkih i ličnih interesa spremna da razori i uništi čak i televiziju, koja je posebno negovala patriotske, istorijske i tradicionalne vrednosti i bila primer međunacionalne i međureligisjke tolerancije“\nOvo kao da su Sterija, Nušić i Domanović seli da popiju po koju ljutu i smisle nešto u svom stilu.\n11. jula 2018. at 00:53\nPrema clanu 77. stav 3. Zakon o elektronskim medijima, dozvola kojom se stiče pravo pružanja, putem terestričkog … digitalnog prenosa, usluge televizijskog emitovanja … izdaje se na javnom konkursu. Medjutim, cini mi se da, u danasnje vreme, ovakav nacin izdavanja dozvola nema smisla, s obzirom da u drugom multipleksu nema programa i da je on trenutno neaktivan (videti:http://etv.rs/televizija/mux2/?script=lat).\n11. jula 2018. at 15:11


Info027 - Fudbaleri „Topličanina“ savladali „Kosanicu“ , PORAZ stonotenisera\nFudbaleri „Topličanina“ savladali „Kosanicu“ , PORAZ stonotenisera\nU okviru trećeg kola Prve stonoteniske lige Srbije stonoteniseri "Topličanina" poraženi su od „Medijane“ iz Niša rezultatom 4:2. Obe pobede za „Topličanin“ ostvario je Čolaković dok su Jović i Drobnjaković doživeli poraze.„Topličanin“ u narednom kolu gostuje u Beogradu gde se sastaje sa „Partizanom“.\nU Topličkom derbiju u okviru fudbalskog prvenstva zone „Zapad“ fudbaleri „Topličanina“ savladali su „Kosanicu“ u Kuršumliji rezultatom 3:1 i tako ostali u vrhu tabele zajedno sa kruševačkim „Trajalom“. Strelci za Prokupčane bili su Ikić koji se dva puta upisao u strelce i Kaličanin. Domaći su poveli sa bele tačke u prvom poluvremenu ali su u nastavku igrači Topličanina pokazali kvalitet, odigrali sjajno poluvreme i potpuno zasluženo zabeležili novu i to vrlo važnu pobedu.\nU okviru drugog kola rukometne Super B lige rukometaši „Topličanin“ su posle velike borbe odigrali nerešeno sa „Novim Pazarom“ 24:24 poluvreme 12:13. Najefikasniji kod domaćih bio je Milanović koji se pet puta upisao u strelce dok je kod gostiju bolji od ostalih bio Babić koji je postigao 9 golova. Tokom prvog poluvremena ekipe su se smenjivale u vođstvu i taj deo susreta završio se sa minimalnom prednošću gostiju. U drugom delu Novopazarci dolaze do 4 gola prednosti i kada se mislilo da će bez problema privesti utakmicu kraju domaći rukometaši su zaigrali sjajno, borbeno pogotovo u odbrani gde je golman "Topličanina" Stošić briljirao tako da su prokupčani imali i poslednji napad za pobedu, ali je šut Milosavljevića zaustavio golman gostiju.\nViše iz ove kategorije « Jagodina open 2016: Nove medalje za Dušana Savića\tKošarkasi PROKUPLJA kreću u nove pobede »


SVI ZADOVOLJNI Vlada RS isplatila minimalac za 22.000 radnika @ Cafe.ba\nSindikalci i poslodavci u Srpskoj pozitivnim ocjenjuju to što je Vlada RS isplatila minimalnu aprilsku platu od 520 KM za 22.000 radnika, kojima je zbog epidemije korona virusa bio zabranjen rad.\nPoručuju da je na ovaj način, prije svega, spriječeno otpuštanje radnika, jer mnoga preduzeća i dalje rade u značajno smanjenom kapacitetu.\nIz Saveza sindikata RS pozivaju poslodavce, koji još nisu podnijeli zahtjev za pomoć Poreskoj upravi RS, da to učine što prije, kako bi platu dobili i ostali radnici u Srpskoj, koji zbog zabrane nisu radili u aprilu.\nRanka Mišić, predsjednica ovog saveza, kaže da se procjenjuje da je riječ o još oko 30.000 radnika.\n– Imamo informaciju da je novac obezbijeđen, i to iz Fonda solidarnosti, i to je dobro. Do sada je aprilsku platu dobilo više od 22.000 radnika, a pozivamo poslodavce da podnesu zahtjeve što prije, kako bi i ostali radnici koji imaju pravo na to do kraja sedmice dobili platu – ističe Mišićeva za Srpskainfo.\nPodsjeća da je Savez sindikata RS još u martu s Vladom RS intenzivno radio na tome šta uraditi da ne dođe do otpuštanja u vrijeme epidemije korona virusa u RS, i to za privredne subjekte koji su odlukom Vlade RS prestali da rade.\n– Cilj nam je bio da se sačuvaju radna mjesta. Dogovoreno je da se svim radnicima isplate doprinosi za mart, a da se za sve ostale mjesece isplati najniža plata za radnike koji ne rade zato što im je rad zabranjen zbog Covid-19 – objašnjava Mišićeva.\nDodaje da je najniža plata, naravno, nedovoljna za preživljavanje jednog čovjeka, ali da je cilj da se sačuvaju radna mjesta i da se dobije novčana naknada, ma koliko ona bila simbolična.\n– Takođe, bili smo izričiti da se taj iznos uplati direktno na račun radnika, jer naša iskustva s pojedinim poslodavcima nisu baš najbolja. Naime, kada je odlučeno da u RS plata bude povećana za 30 KM, jedan broj nesavjesnih poslodavaca je to uzeo za sebe. I sada se stvara problematična situacija, gdje neki poslodavci zatežu da je podnošenje zahtjeva komplikovano, pa dio njih ili nije predao zahtjeve ili ih je predao tek posljednjih dana – ističe Mišićeva.\nU Uniji udruženja poslodavaca RS objašnjavaju da se zahtjev podnosi uz obračun plate, što zavisi od datuma isplate.\n– Nije riječ o nekom posebnom zahtjevu, nego o redovnom obračunu plate uz koji se traži pomoć. Zbog toga neki poslodavci još nisu podnijeli zahtjev – kaže za Srpskainfo predsjednik ove unije Saša Trivić.\nPrema njegovim riječima, plata ide na račun onih radnika kojima je bio zabranjen rad i koji apsolutno nisu radili.\n– Za one koji su imali smanjen obim posla, uplata ide poslodavcu, jer je on već isplatio platu, a iznos pomoći zavisi od toga u kojem je obimu poslodavcima bio smanjen posao – ističe Trivić za Srpskainfo.\nDodaje da je trenutno u fazi isplata za one radnike kojima je bio zabranjen rad i one koji uopšte nisu radili.\n– Riječ je o oko 22.000 radnika, a očekujemo da će u narednih šest-sedam dana biti isplaćeno i za ostale. Poslije donošenja uredbe ko i pod kojim uslovima ima pravo na pomoć zbog smanjenog rada, uslijediće isplata za još oko 35.000 radnika – poručuje Trivić.\nRok do 10. juna\nPrema podacima Ministarstva privrede i preduzetništva RS, do juče su Poreskoj upravi RS dostavljene 10.864 obrađene prijave privrednih subjekata kojima je zabranjen rad ili su potpuno prestali s radom u aprilu i koji po tom osnovu ostvaruju pravo na najnižu platu i pripadajuće doprinose za ovaj mjesec.\nIz ovog ministarstva još jednom su pozvali sva pravna lica i preduzetnike, koji su se prethodno prijavili na spisak za dodjelu sredstava za april, da se prijave i Poreskoj upravi RS prije 10. juna, jer nakon toga gube pravo na isplatu najniže plate i uplatu pripadajućih doprinosa za april ove godine.


Ekološki kviz “Čuvari prirode” – Kruševac PRESS\nAutor Redakcija\t Poslednje ažuriranje 08.04.2018.\nU okviru programa obeležavanja važnih ekoloških datuma Ekološki pokret “Bela breza”, u partnerstvu sa osnovnim školama povodom Dana voda, organizuje tradicionalni kviz „Čuvari prirode“ za učenike trećeg i četvrtog razreda.\nU znak sećanja na osnivača i dugogodišnjeg koordinatora Ekološkog pokreta “Bela breza”, kviz od ove godine nosi ime “Viktorovi čuvari prirode”.\nDomaćin ovog, osmog po redu takmičenja u poznavanju šumskih i vodenih ekosistema, ugroženih biljnih i životinjskih vrsta i nacionalnih parkova Srbije je Osnovna škola “Despot Stefan” u Gornjem Stepošu, izdvojeno odeljenje u Jablanici.\nKviz će se održati u sredu, 22. marta u 10 časova, a učesnici, osim iz škole domaćina dolaze iz osnovnih škola “Brana Pavlović” Konjuh, “Vladisav Savić Jan” Parunovac, “Jovan Jovanović Zmaj” Mudrakovac, “Strahinja Popović” Dvorane i “Knez Lazar” Veliki Kupci.\nBela brezaekologijaGornji Stepoškviz


Porodica braće Bitići poručuje da ne odustaje od traganja za pravdom\nFatos i Iljir Bitići, braća trojice američkih državljana iz redova nekadašnje OVK ubijenih u Srbiji 1999. godine, saopštili su da se danas navršava tačno 20 godina od njihovog ubistva i naglasili da ne odustaju od traganja za pravdom. Želimo da osiguramo da počionici tog zločina ne ostanu na slobodi, poručili su oni.\nBraća Bitići (Foto N1)\n"Na današnji dan, pre 20 godina, srpske vlasti su ubile trojicu američkih državljana i bacile ih u masovnu grobnicu... Želimo da osiguramo da počinioci tog zločina ne ostanu na slobodi. Tražićemo pravdu dok ona ne bude ispunjena", navodi se u kratkom saopštenju na sajtu porodice Bitići.\nPovodom 20-godišnjice ubistva braće Bitići, članovi njihove porodice objavili su i kratak film "Dok pravda ne bude ispunjena: obećanje za barću Bitići".\nBraća Jili, Mehmet i Agron Bitići bili su američki državljani koji su 1999. ušli u Srbiju da bi se pridružili OVK i borili protiv srpskih snaga bezbednosti.\nPo završetku rata, oni su 26. juna 1999. pokušali u civilnim odelima da pomognu dvema romskim porodicama iz Prizrena da sa Kosova pređu u centralnu Srbiju. Tada su uhapšeni zbog "ilegalnog ulaska u zemlju" (Jugoslaviju) i sutradan su prekršajno osuđeni na sudu u Prokuplju na 15 dana zatvora.\nOdobreno im je da iz pritvora izađu tri dana ranije, ali su, umesto da budu pušteni na slobodu, odvedeni u bazu Specijalnih antiterorističkih jedinica MUP-a Srbije u Petrovom Selu gde su ubijeni, a potom pokopani u masovnu grobnicu u kojoj su već bila tela kosovskih Albanaca.\nNjihova tela su otkrivena jula 2001. u masovnoj grobnici u Petrovom Selu. Tela su pronađena s vezanim rukama i s ranama od ispaljenih metaka na potiljcima.\n03.06.2020 Direktorima škola zabranjeno da daju izjave za medije? (549)\n03.06.2020 Protest ispred Skupštine Kosova (302)\n03.06.2020 Reakcije: "Krhka i kratkoročna vlada" (241)\n03.06.2020 Zahvalnica za doprinos u borbi protiv Kovida 19 (229)


Rekonstrukcija karaule u Dojkincima - model za prekograničnu saradnju | Pirot vesti\nPočetna/Lokalna samouprava/Rekonstrukcija karaule u Dojkincima – model za prekograničnu saradnju\nKancelarija za evropske integracije Vlade Republike Srbije održaće sutra u beogradskom Centru Sava petu Konferenciju o Evropskoj teritorijalnoj saradnji, sa ciljem predstavljanja dostignuća i budućih koraka u prekograničnoj i transnacionalnoj saradnji.\nTom prilikom, kao jedan od primera najbolje prakse, biće predstavljen projekat Grada Pirota pod nazivom „Potencijal prekogranične saradnje kao osnova održivog razvoja“ kojim je rekonstruisana nekadašnja Karaula u selu Dojkinci. Projekat je realizovan po drugom pozivu IPA Programa prekogranične saradnje Bugarska-Srbija, a u partnerstvu sa Udruženjem „Zvono“ iz Pirota, Opštinom Vršec i Fondacijom „Montana sutra“ iz Bugarske.\nNa konferenciji i svečanoj dodeli nagrada za najbolje projekte će ispred Grada Pirota prisustvovati graonačelnik mr Vladan Vasić i šef Kancelarije za lokalni ekonomski razvoj Marija Đošić.\nSlobodna zona prezentovana kao uspešan model…


Српска Реч — Kurir: Da li su neredi ispred Skupštine povezani sa ruskom tajnom službom?\nKurir: Da li su neredi ispred Skupštine povezani sa ruskom tajnom službom?\nNa nasilnim demonstracijama sinoć u centru Beograda našla se i jedna mlađa Ruskinja koja se požalila da je dobila udarac u glavu. Ona je srpskim medijima rekla da je na proteste “došla zbog pravde”.\nPostavlja se pitanje odakle ruska državljanka na navodno spontanom protestu, a njeno prisustvo je naročito upadljivo s obzirom na razlog koji je navela, piše Kurir.\nRuskinja na protestima u Beogradu (Foto: Youtube – Kurir.rs)\n– Ja sam iz Rusije, znam šta je diktatura. Došla sam ovde da protestujem zbog pravde. Isto se dešava što se dešavalo u Rusiji. To je diktatura – ispričala je mlada Ruskinja, a na pitanje koju diktaturu je iskusila, ona je istakla da se svi sećaju Borisa Jeljcina i devedesetih godina.\nRusiju u kontekstu beogradskih protesta pominje i Jelena Milić, direktorka Centra za evroatlantske studije, koja smatra da su “glavne vođe nasilnih demonstracija koje je javnost imala priliku da vidi izrazito pro-ruski nastrojeni akteri javnog života koji ne biraju sredstva da delegitimišu pokušaje Srbije da pod okriljem političkog Zapada postignu kompromis o novom statusu Kosova”.\nInterestantno je i vanredno obraćanje javnosti Predsednika Srbije Aleksandra Vučića koji je rekao da je “politički skup” bio dobro organizovan, ali i da je bilo propusta bezbednosnih službi aludirajući da su bili umešani inostrani faktori.\nDa li je pod ovim mislio na rusku tajnu službu ostaje da se saznamo u narednim danima.\nbeograd kosovo rusi beograd rusi na protestima rusija ruska tajna služba Srbija\nUŽIVO: Protesti, suzavac i juriš Žandarmerije na demonstrante u Beogradu


Tadić: Predložiću rešenje za Kosovo u 2012. godini\nPredsednik Srbije Boris Tadić najavio je da će 2012. godine predložiti rešenje za Kosovo koje neće ugroziti interese Srbije ni kosovskih Albanaca, ali novinarima nije\nizneo detalje, rekavši da će sa rešenjemm izaći pred javnost i parlament kada proceni da će biti delotvorno.\nTadić je naveo da Srbija "mora da uvidi realnost" da kosovski Albanci ne žele da žive pod krovom suverenosti Srbije, ali i da je realnost koja mora biti uzeta u obzir Ustav Srbije kao i Rezolucija 1244, koja je međunarodno obavezujuća.\nPredsednik Srbije je ponovio da Srbija ni posredno niti neposredno neće priznati Kosovo ali da neće ignorisati ni zahteve albanskog naroda na Kosovu.\nTadić je rekao da je Srbija pod pritiskom "onih koji traže da se odustane" od evropskih integracija ili od Kosova ali da država ne bi trebalo da odustane od svojih centralnih i legitimnih ciljeva svaki put kada je izložena pritisku.\nDodao je da bi eventualno odustajanje od tih ciljeva bio znak da je Srbija spremna da se pogađa i oko drugih svojih delova koji bi mogli da postanu predmet međunarodnih interesa.\nUpitan da li procesu rešavanja kosovskog problema i evropskih integracija postoje uslovi koje nije saopštio javnosti, Tadić je odgovorio da od javnosti nikada ništa sakrio i da od njega nikada niko nije tražio eksplicitno priznanje Kosova.\nTadić je rekao da bi održavanje referenduma Srba na severu Kosova o prihvatanju kosovskih institucija značilo produbljavanje krize, da bi to moglo da izazove međunarodnu reakciju i ugrozi sigurnost Srba koji žive južno od Ibra.\nDodao je da je njegovo odrzavanje izlišno, jer je stav Srba na severu Kosova o tome poznat, ali i zbog toga što on nije u skladu sa Ustavom.


Vesti - FESTIVALOM SOLIDARNOSTI OBELEŽENA UZAJMNA PODRŠKA I SARADNJA LOKALNOG STANOVNIŠTVA I KORISNIKA PRIHVATNIH CENTARA TOKOM PANDEMIJE\n21 udruženje i neformalna grupa iz Sombora, Obrenovca i Šida pokazali humanost i solidarnost tokom krize izazvane pandemijom kovid 19 i predstavile to na Festivalu solidarnosti.\nBeograd, 24. 12. 2020. U okviru projekta Podrška stanovništvu u zajednicama pogođenim izbegličkom krizom u Srbiji Fondacija Ana i Vlade Divac sa partnerima organizovala je treću godinu zaredom Festival solidarnosti na kome su svoje aktivnosti i rezultate predstavile udruženja i neformalne grupe koje smo u okviru projekta podržali na konkursu „Možemo i mi“ sa ukupno 7,3 miliona dinara.\nU okviru projekta Podrške potrebama migrantske populacije u suočavanju sa kovidom 19 četiri hiljade zaštitnih maski, koje su stigle do korisnika svih prihvatnih centara i lokalnog stanovništva, šili su migranti u prihvatnim centrima Šid Stanica, Krnjača i Bujanovac.\n“Lokalna udruženja i stanovništvo bili su veoma zahvalni za maske koje su i dalje svima neophodne kako bi se zaštitili od koronavirusa. Drago nam je da smo i ove godine imali priliku da podržimo projekte i inicijative u Somboru, Šidu i Obrenovcu koje unapređuju kvalitet života i rešavaju probleme lokalnog stanovništva, ali i stvaraju prostor za zajedničke aktivnosti migranata i lokalnog stanovništva”, izjavila je Ivana Živanović, koordinatorka projekta u Fondaciji Ana i Vlade Divac.\nVećina udruženja kojima su i umetnici, ekolozi, nastavnici, sportisti je tokom čitave godine aktivnosti posvetila marginalizovanim grupama, osobama sa smetnjama u razvoju, ekologiji kroz radionice i druženja u skladu sa merama preventive.\n“Inicijativa Žensko stvaralaštvo - most povezivanja kultura, imala je više nego vidljive i pozitivne rezultate koji su doprineli napretku našeg udruženja, uključivanju velikog broja mladih i nezaposlenih žena iz ranjivih grupa koji su dobili mogucnost zapošljavanja i daljeg napredovanja. Hvala Fondaciji koja je podržala nas projekat, a mi se trudimo da što vernije opravdamo poverenje i da sa jos većim samopouzdanjem nastavimo aktivnosti i pomoć ranjivim grupama građana”, izjavila je povodom završetka projekta Mira Kovač iz Udruženja žena a “Staparska ruža”, Sombor.\n“Sedma godina je kako smo napustili Irak i od tada smo prošli kroz gotovo sve balkanske države, a nadamo se da ćemo nekako stići do zapadne Evrope. Izuzetno je važno održavati čistim centar i sredinu u kojoj boravimo. To je dobro za naše zdravlje i za očuvanje prirode. U centru smo postavljali nove kante za otpatke, a deca su u organizaciji lokalnih udruženja uređivala park koji se nalazi u blizini i gde se igraju,” rekla je Džabrija Sajd iz Iraka koja sa mužem i šestoro dece trenutno boravi u prihvatnom centru u Šidu i koja je učestvovala u aktivnostima Neformalne grupe Savesni građani-Ekologija.\nProjekat „Podrška stanovništvu u zajednicama pogođenim izbegličkom krizom u Srbiji“ realizuje Fondacija Ana i Vlade Divac treću godinu zaredom uz podršku Fondacija za otvoreno društvo (Open Society Foundations). U okviru projekata, u prethodnom periodu podržali smo 60 projekata u opštinama Šid, Sombor, Obrenovac, Preševo i Subotica, u ukupnom iznosu 21, 5 miliona dinara.


Otvorena fabrika Sika u Šimanovcima - Nira Press\nPočetna » Otvorena fabrika Sika u Šimanovcima\nKompanija Sika otvorila je 30. septembra u Šimanovcima najsavremeniju fabriku za proizvodnju materijala za specijalne namene u građevinarstvu i industriji\nU ovu greenfield investiciju uloženo je pet miliona švajcarskih franaka (oko 4,2 miliona evra), a svečanom otvaranju prisustvovali su Žan Danijel Ruh, ambasador Švajcarske u Srbiji, Pol Šuler, direktor kompanije Sika za EMEA region, i brojni partneri.\nNova fabrika prostire se na više od 4.300 kvadratnih metara i u okviru nje nalaze se proizvodni pogoni za proizvodnju tečnih aditiva za betone i praškastih proizvoda (građevinskih lepkova i maltera), ali i najsavremenije laboratorije. U fabrici će se godišnje, po smeni, proizvoditi 6.000 tona tečnih i 20.000 kilograma praškastih proizvoda, u najvećoj meri za tržišta Srbije i Crne Gore.\n– Cilj nam je da proizvodimo vrhunske proizvode po najkonkurentnijoj ceni, jer verujem da ćemo tako doprineti razvoju cele zemlje. U narednom periodu, planiramo povećanje izvoza i proširenje proizvodnih kapaciteta uvođenjem najsavremenijih tehnologija – rekao je Dragan Maksimović, direktor kompanije Sika Srbija.\nFabrika Sika Srbija je u potpunosti automatizovana i poseduje najsavremeniju tehnologiju i opremu koja omogućava veću fleksibilnost, brzo prilagođavanje linija za pakovanje u slučaju implementacije novih proizvoda, mogućnost opsluživanja više linija za pakovanje istovremeno i manje zahtevno održavanje.


Uputstva Džozefa Bajdena stanicama CIA na Balkanu i druge odluke i stavovi Saveta za nacionalnu bezbednost SAD\nUjka Sem na starim granama\nPosredstvom svojih izvora Tabloid je dobio opširno razmatranje letošnjih odluka Saveta za nacionalnu beznednost SAD, među dobro upućenima poznatih i kao Bajdenova uputstva. U njima je i senzacionalan detalj o ideji za smenu srpskog predsednika Borisa Tadića. Ali, ovo najnovije strateško promišljanje američke velesile, mada stvarano daleko od očiju javnosti, ne donosi mnogo novosti ni za status Srbije u Vašingtonu ni za najveći deo sveta. Umesto ideološkog rata sa Moskvom, na sceni je bitka za preostale energente na planeti. U konačnom zbiru, reč je o politici one iste, hladnoratovske carevine, samo zaodenute u novo ruho. Analizu obaveštajca Đ. Đorđevića objavljujemo u skraćenoj verziji\nPriredio: N. Vlahović\nU junu ove godine, stanicama američke obavaštajne službe CIA u Beogradu, Zagrebu, Sarajevu, Prištini i Skoplju prosleđene su odluke Saveta za nacionalnu bezbednost SAD, sa kojima je upoznata i komanda NATO pakta. Prema saznanjima Tabloidovih izvora, njima je stavljeno u zadatak da se ekomomski pa samim tim i politički uticaj Rusije mora zaustavljati u meri koja neće ugroziti američke interese u Evropi i na Balkanu.\nDato je i specijalno uputstvo da nakon prodaje naftne industrije Republike Srpske i NIS-a, a naročito nakon izgradnje gasovoda Južni tok, medijskim manipulacijama treba otkriti glavne krivce za prodor Rusije na Balkan i osnovne udare usmeriti na predsednika Republike Srpske Milorada Dodika, a preko njega i na Vladu Srbije, te koordiniranim akcijama politički obesmisliti svaku blagonaklonost prema ruskom ekonomskom faktoru.\nAli, ono što posebno treba izdvojiti iz dela odluka Saveta za nacionalnu bezbednost SAD, to je priprema terena za smenu predsednika Srbije Borisa Tadića. Koji su razlozi za ovo, vidi se iz daljeg teksta odluke. Preko operativaca u Beogradu došlo se do podataka da najveći uticaj na predsednika Srbije Borisa Tadića imaju njegov otac Ljubomir Tadić i književnik Dobrica Ćosić, pa je prosleđeno da se te aktivnosti obelodane kao uputstvo nevladinim organizacijama, a da se aktivnosti književnika Ćosica okvalifikuju kao govor mržnje i huškanje protiv interesa nacionalnih manjina, da se medijskim manipulacijama ugled i popularnost Ćosićeva nadalje srozavaju, a sve sa ciljem daljeg podrivanja Tadićeve političke uloge.\nData su uputstva i da se u pojedinim medijima otkriju nastrane sklonosti Borisa Tadića, pa je prosleđen pojedinim ličnostima u Beogradu i dosije KOS-a o porodici Tadić, prema kome je "...ličnost Ljubomira Tadića nepouzdana, što se najbolje vidi po tome što je kao mladi oficir KOS-a posle rata slao rodoljube na Goli otok u vreme Informbiroa, kao i to da je učestvovao u pisanju programa Komunističke partije Jugoslavije na predlog Edvarda Kardelja i Veljka Vlahovića, te da mu je supruga poreklom od čuvenih ustaških ubica, Francetića".\nOdeljenja CIA na Balkanu, a posebno u Beogradu, dobila su, između ostalog, i uputstvo kako treba obelodaniti da je sadašnji predsednik Srbije Boris Tadić svoju suprugu i grupu ondašnjih disidenata (početkom osamdesetih godina, prim, prir.) oterao na robiju, te da treba insistirati na otkrivanju oproštajnog pisma njegove prve supruge uoči samoubistva, kao i priložena mišljenja najeminentnijih stručnjaka o njegovom psihopatskom profilu i nepresušnoj želji da vlada.\nMilorad Dodik i Boris Tadić, prema ovim dokumentima, u očima američkog Saveta za nacionalnu bezbednost predstavljaju zaverenike protiv interesa Zapada, jer su "...u najvećoj tajnosti omogućili prodaju naftnih industrija a da o tome nisu pravovremeno upoznali nadležne u Evropskoj uniji, NATO pakt i vladu SAD, te su data uputstva ambasadama Amerike, Engleske i Nemačke u Beogradu da javnost u Srbiji sazna detalje o daljim namerama NATO i Amerike u vezi sa Kosovom, Vojvodinom i Sandžakom...".\nPovratak političkih tenzija\nOdluke Saveta za nacionalnu bezbednost SAD govore i o "...vraćanju vremena uoči ubistva ondašnjeg premijera Srbije Zorana Đinđića, koji je, ne pitajući nas, uzeo u zaštitu Kosovo i sklopio tesne veze sa Republikom Srpskom, uprkos našim upozorenjima da to nikako ne čini".\nPrema tim odlukama, datih uputstava iz dogovora od 22. maja 2008. godine o formiranju koalicione vlade za sada se, navodno, jedino u potpunosti drži Socijalistička partija Srbije, dok je Demokratska stranka, nazvana našom uzdanicom, ...umnogome odstupila od tih odluka, posebno postavljanjem nekih generala na odgovorne funkcije u Vojsci Srbije, koji su učestvovali u ranim sukobima sa NATO paktom 1999. godine".\nDalje, Bajdenova uputstva ispostavama CIA na Balkanu kažu da treba isfabrikovanim aferama od strane vlasti u Sarajevu optužiti Milorada Dodika za nenamensko trošenje sredstava u Republici Srpskoj, uz poseban osvrt na njegovu navodnu sklonost prema finansijskom kriminalu u vreme kada je bio premijer Republike Srpske. Kao objašnjenje zašto vlada SAD nije ranije krenula u obračun sa takvim Dodikom, u dokumentu piše da visoki predstavnici (OHR) u Bosni i Hercegovini nisu isticali Dodikove mane, "...jer smo ga hteli za saveznika u vreme kada su mnoge ingerencije Republike Srpske prelazile u ruke federalne vlade u Sarajevu".\nVisokom predstavniku UN u Bosni i Hercegovini, povodom najnovijeg američkog političkog zaokreta, predočeno je da će koordinaranu akciju protiv predsednika Dodika voditi Silajdžić i Tihić, dok će se ratobornošću isticati predsednik Hrvatske Stjepan Mesić.\nBajdenovo uputstvo, u delu vezanom za moguće nasilno prisajedinjenje preostalih nezavisnih institucija Republike Srpske, govori o stručno razrađenoj akciji pod imenom "Jahorina" kojoj treba da prethode razdori u komandnim strukturama ionako oslabljene vojske ovog BiH entiteta, kako bi se javnost u Srbiji uverila da je ta vojska nesposobna i korumpirana.\nU cilju povećanja političkih tenzija u Bosni i Hercegovini, Bajdenovo uputstvo podrazumeva aktiviranje vojničke linije Mojmilo-Sandžak, uz puno angažovanje ćelija mudžahedina Al Nosijera i vehabija iz Sandžaka. Predviđeno je i da vođe bošnjačkih stranaka u Sandžaku budu obaveštene o navedenim planovima preko američke i britanske ambasade u Beogradu.\nVisoki predstavnici u BiH stvorili su preduslove da se političko rukovodstvo Republike Srpske okrivi za neusvajanje zakona koji bi Bosnu približili Evropskoj uniji, da se ospore delovi Dejtonskog mirovnog sporazuma u odnosu na srpski entitet u BiH.\nGlobalno, u svetskim okvirima nastupila je ekspanzija Rusije, ali opasnost za današnji Zapad nije samo Šangajski savez već mnogo više, unija BRIK, koja uključuje Brazil, Rusiju, Indiju i Kinu, odnosno više od polovine svetskog stanovništva. Ojačana Rusija krenula je iz odbrane u napad, zahvaljujući doktrini Vladimira Putina koga je Zapad pomalo neozbiljno i prerano otpisao kao avanturistu.\nMnoge zemlje Latinske Amerike vezuju se za ekonomski i vojnički jaku Rusiju, Indiju i Kinu, dok su Severna Koreja, Iran i Sirija izvoznici revolucije u svetu.\nIrak će brzo biti prepušten sebi jer se naftonosna polja u njemu nalaze u vlasništvu zapadnih kompanija, dok će Pakistan i Avganistan biti strateške države budućnosti za Ameriku i NATO. Preko Pakistana i Avganistana se kontrolišu sve nuklearne sile koje ne ulaze u sastav NATO jer se radarima najnovije generacije mogu kontrolisati nuklearna postrojenja u Indiji, Rusiji, Kini, Pakistanu, Severnoj Koreji i Iranu.\nNa inicijativu evropskih saveznika Amerika je odustala od svetskog rata na teritoriji Evrope, već omču oko vrata stavlja Rusiji preko muslimanskih država bivšeg Sovjetskog Saveza, koje će se u nastalom konfliktu pridružiti Pakistanu.\nEvropska unija preko moćnog NATO saveza treba da štiti američke interese u celom svetu, ali i da se manje vezuje za Rusiju po pitanju energenata. Ekonomska povezanost neminovno dovodi i do političke, pa zabrinjava približavanje Nemačke, Francuske i uvek nepouzdane Italije ruskim strateškim ciljevima.\nPolitika Putinove Rusije je kombinacija ekspanzionizma (Abhazija, Južna Osetija), političkog pragmatizma (odnosi sa zemljama Evropske unije) i tvrdog otpora američkim interesima u svetu (neke države Latinske Amerike, Iran, Severna Koreja, Sirija...).\nHajka na Vuka i vojna nauka\nPosle nekadašnje Savezne Republike Jugoslavije, treba raditi na nestanku ovakve Srbije koja je i ranije bila remetilački faktor u regionu. Za vreme pregovora u Dejtonu dugo je trebalo ubeđivati Miloševića da prihvati naše uslove, posebno da osudi zločine pred novoformiranim međunarodnim sudom, a mnogi iz njegove tadašnje delegacije predosećali su da će baš on biti jedan od glavnih optuženih pred tim sudom.\nOsnivanjem međunarodnog suda koji će ispitivati zločine u bivšoj Jugoslaviji, stvoreni su uslovi da se Srbija proglasi za poraženu stranu u sukobima koji su se odvijali u Hrvatskoj i Bosni i Hercegovini.\nFormiranjem nove vlasti posle petooktobarske mirne revolucije, kao prioritetan zadatak postavljen je pristanak Srbije i srpskog naroda na ulogu poraženih u prethodnim sukobima.\nDrugi zadatak koji je postavljen pred novu srpsku vlast bio je destrukcija ekonomije i ulazak u dužničko ropstvo.\nDirektivama iz Amerike, poslovi su završavani brže nego što se očekivalo.\nRaspad Srbije se sprovodi jer nacionalne manjine i interesne grupe postaju najznačajnije poluge vlasti, pa tako sve koalicije na vlasti stalno imaju obavezu pravljenja kompromisa sa vođama nacionalnih manjina, naročito u Vojvodini.\nNacionalni saveti treba da predstavljaju osnov za organizovano delovanje nacionalnih manjina, i kao poluga za dalje podržavljenje Vojvodine.\nU oblasti kulture, književnike, glumce, režisere i sve druge javne radnike usmeriti po formulama američkih vrednosti, i nikako ne dopustiti njihov kritički odnos prema EU, NATO i SAD. Galupovo istraživanje govori da je Srbija država u kojoj se najviše kritikuju vrednosti Amerike i Zapada.\nUputstva data operativcima obaveštajnih službi Zapada moraju se sprovoditi dosledno, jer postoji mogućnost velikih socijalnih nemira u Srbiji, Hrvatskoj i Makedoniji. Vojnom akcijom "Jahorina" sve se može preduprediti kako bi bile sačuvane vlasti naklonjene Americi i američkim vrednostima.\nVlasti u Beogradu moraju shvatiti da je Kosovo izgubljeno i da srpski narod na Kosovu mora da prihvati vlast Albanaca, te neminovnost stvaranja nove države Kosovo, koja je postala najverniji saveznik Amerike na Balkanu i čije političko rukovodstvo ne zaboravlja da je ta država stvorena vojnom intervencijom na kojoj je najviše insistirala Amerika.\nNova država Kosovo i muslimansko-hrvatska federacija u Bosni služe kao balans muslimanskom svetu.\nZato se antiamerička retorika ministra inostranih poslova Srbije Vuka Jeremića mora zaustaviti, a predsednik Srbije Boris Tadić biće upozoren da je mit o Kosovu stajao života mnoge državnike u Srbiji.\nNaši obaveštajci ističu da je došlo do promene politike novog srpskog rukovodstva i da je ono spremno da Rusiji omogući novi prodor na Balkan, te će Rusi u dogledno vreme kupiti i Elektroprivredu Srbije kako bi se njihova energetska dominacija na Balkanu sasvim kompletirala. Ruski planovi o gradnji više hidroelektrana na reci Drini odavno su poznati.\nVlasti u Srbiji moraju shvatiti geostrateške planove Amerike, jer je mržnja muslimana prema Rusiji izbledela pošto je dozvolila mirno otcepljenje islamskih država bivšeg sovjetskog bloka i što je podržala rukovodstvo Palestine u stvaranju sopstvene države, a Iran čak i naoružala.\nMapa novog svetskog rata\nKontrola nad ruskom politikom izgubljena je onog trenutka kad je bivši obaveštajac KGB-a Vladimir Putin došao na vlast. Decenije su izgubljene, najpre na Gorbačova a onda i na Jeljcina. Naši operativci su obaveštavali da će vreme ekspanzije Rusije nastupiti onog trenutka kada na vlast dođe energičan nacionalista kome će svetinja biti ruski interesi.\nSa preko 60 odsto rezervi strateških sirovina, Rusija izrasta u privrednog džina, dok će kapitalističke države trpeti još teže udarce u budućnosti.\nRast američke privrede mnogo zavisi od cena sirovina i energenata na svetskom tržištu.\nBogata sirovinama, Rusija će postati kreator cena energenata i ujedno bazično uticati na privredni rast svih kapitalističkih zemalja.\nJer ako cene nafte padaju na svetskim berzama, Rusija može usporiti njenu eksploataciju, a povećati proizvodnju gasa, gde, za sada, nema pravu konkurenciju u Evropi. Zato je teško sprečiti evropsku zavisnost od ruskog gasa, a još teže održavati relativno nisku cenu nafte. Jer, proizvođači nafte, od kojih su mnogi prijatelji Amerike, čim se suoče sa niskim prilivom zarade, po dogovoru će smanjiti proizvodnju i usloviti rast energenata.\nAmerika mnogo očekuje od Avganistana i Pakistana jer preko njih, u svakom momentu, može izazvati konflikt širokih razmera. Pakistan i Indija su već nekoliko puta ratovali zbog Kašmira. Ako dođe do novog rata, sve zapadne države podržaće Pakistan, pa će Indija biti prinuđena da traži oružani oslonac u Rusiji i Kini. Velika teritorija Avganistana odlična je baza za stacioniranje naoružanja i žive sile. Samo njihovo prisustvo ugroziće bezbednost i nekim muslimanskim zemljama iz bivšeg sovjetskog bloka. Sledeći Alahovu veru, treba očekivati da će i ove države podržati Pakistan. Na taj način je rat pred vratima Rusije gotova stvar, posebno u delu koji je bogat sirovinama.\nNaši vojni stratezi predviđaju da se preko Pakistana i Avganistana lako može uvući u rat i Rusija.\nVojna baza Bagram, na četrdesetak kilometara od Kabula, postaje najveća vojna baza u Aziji, odakle se kontroliše celokupna teritorija kontinenta. Da bi Pakistan postao još verniji saveznik NATO, traje potraga za novim Mušarafom, koji će izvesti vojni puč i zbaciti civilnu vlast. Veliki strateški značaj u ovom ratu imaće i Turska, veran američki saveznik koji kontroliše Sredozemno more.\nUloga Al Kaide i Bin Ladena u obezbeđenju plemenskih vođa u Avganistanu uvek se cenila. U ratnim okolnostima ova organizacija će prerasti u operativnu grupu na terenu, kojom će komandovati stručnjaci Pentagona.\nImati talibane za saveznike u Avganistanu i Pakistanu, ravno je pobedi Pakistana u ratu protiv Indije, jer se očekuje da upravo oni rade na uništavanju gasnih postrojenja i naftnih stanica na teritoriji Rusije.\nMnogo se uložilo u stvaranje opozicije u Rusiji, posebno u bivšeg svetskog prvaka u šahu Garija Kasparova, ali su sve akcije bile presečene jer su ruske obaveštajne službe ne samo obnovljene nego i poseduju najmodernije prislušne uređaje na sofisticiranim satelitskim stanicama. Posebnu enigmu predstavljaju ruski biznismeni, koji su iz Rusije izneli milijarde dolara, ali kojima je ona ostala svetinja, pa nije poznato za koga će u novim okolnostime te mafijaške grupe raditi. Naši obaveštajci javljaju da se sa jahti ruskih bogataša čuju šifrovane poruke čiju sadržinu je teško dešifrovati i nije poznato kome su namenjene.\nOpasnost od bolje prošlosti\nOpasno je ako se mržnja Poljaka, Mađara, Čeha, Rumuna, Bugara, Letonaca i Litvanaca, do sada usmeravanih na širenje straha od Rusije, okrene u drugom pravcu. Obaveštajci javljaju da se na ulicama Budimpešte često ispisuju parole: komunisti, vratite se, sve će vam biti zaboravljeno, ili, radnici su u socijalizmu imali sigurnost radnih mesta i življenja jer su školovanja i lečenja bila besplatna.\nNe sme se dozvoliti da buduće vreme još više ukaže na to da su neoliberalnom ekonomijom uništene privrede mnogih zemalja bivšeg Varšavskog ugovora.\nSlučaj Kovačević, koji je nanovo uzdrmao odnose Srbije i SAD, vešto je iskoristila državni sekretar Hilari Klinton kako bi podregajala animozitet prema Srbima, dovodeći ih propagandno ponovo pred svetsku javnost kao nasilnike i ubice. Cilj je bio, naravno, novo opterećenje odnosa i sa Međunarodnim monetarnim fondom, između ostalog, a sve sa ciljem vezivanja Srbije u veću finansijsku zavisnost od Amerike.\nNismo pod uticajem\nRedakcija Tabloida oseća potrebu da saopšti da njeno kritičko promatranje delovanja izvršne vlasti u Srbiji, pa i predsednika Srbije, nije ni ukakvoj vezi sa planovima američkih obaveštajnih službi i centara moći. Pisanje Tabloida zasniva se na želji naših novinara da Srbija postane demokratska i prosperitetna država.


Komisija za zaštitu konkurencije poslovala sa firmom koju je kaznila za nameštanje tendera - Javni servis\nPiše: Emili Samčević\nIako po Zakonu o javnim nabavkama naručioci imaju pravo da isključe iz postupka javne nabavke ponuđača koji je prethodno kažnjen za nameštanje ponuda, ova mogućnost je iskorišćena samo jednom. Čak je i sama Komisija za zaštitu konkurencije sklopila ugovor sa firmom „Auto Čačak” kojoj je svega mesec dana ranije izrekla mere.\nKomisija pokreće postupke protiv firmi po prijavi, uglavnom naručioca javne nabavke. Međutim, kako smo primetili uvidom u izveštaje ugovorenih javnih nabavki velike vrednosti na portalu javnih nabavki, dešava se da naručioci nastave saradnju sa firmom koju su prijavili i nakon izrečenih mera, kao što je to slučaj sa Ministarstvom odbrane koje je 2013. godine prijavilo firme „Beteko”, „Amm Immovables”, „Sagoja” i „Advena lajn”, a onda sa jednom od kažnjenih firmi „Beteko” sklopilo čak 17 ugovora.\nSličnu stvar uradila je ni manje ni više nego KZK kada je kupila vozilo od preduzeća „Auto Čačak” u vrednosti od skoro 2,5 miliona dinara pošto je samo mesec dana ranije toj firmi izrekla novčanu kaznu u iznosu od 14.885.125 dinara zbog dogovaranja cena sa drugim ponuđačima u postupcima javnih nabavki. Komisija je sama bila inicijator pokretanja ovog postupka kada je sektorskom analizom stanja konkurencije na tržištu došla do podatka da je preduzeće „Auto Čačak” sa još 19 firmi koje su ovlašćeni serviseri vozila „škoda“ u 2016. godini „utvrdilo prodajne cene i druge poslove trgovine na tržištu javnih nabavki”.\nKažnjene firme u postupcima javnih nabavki liftova, transporta, uniforme…\nU svega osam rešenja koje je donela KZK ispitivani su učesnici u postupcima javnih nabavki birotehničke opreme, remonta vagona, materijala za održavanje lične i kolektivne higijene, transporta energetskog transformatora i manipulativne aktivnosti u objektima Javnog preduzeća Elektromreža Srbije, kao i učesnici u nabavci uniformi, obuće i ostale opreme naše vojske koja učestvuje u međunarodnim operacijama širom sveta. Kažnjeni su i serviseri liftova koji su učestvovali u postupku javne nabavke male vrednosti Opšte bolnice u Pirotu, dok je dvadeset ovlašćenih servisera vozila „škoda“ kažnjeno zbog povrede konkurencije tokom javnih nabavki 2016. godine kao i tri firme koje dele istu adresu u postupku javne nabavke usluge organizovanog prevoza radnika za potrebe Kliničkog centra Niš za 2014. godinu.\n„Auto Čačak” je jedna od firmi koja posle kazne za nameštanje ponuda na tenderima najuspešnije radi. Od 20. septembra 2018. godine, kada je Komisija donela rešenje protiv ovog preduzeća, ona je dobila poslove na preko 75 tendera, od čega više od 60 puta kao jedini ponuđač.\nO „Auto Čačku” mediji su pisali kada je MUP sa ovim preduzećem sklopio tajni ugovor o kupovini 710 vozila.\nJedna od firmi koja je kažnjena zajedno sa preduzećem „Auto Čačak” je „Auto centar Stojanović”, koja nakon izrečenih mera od strane Komisije posluje sa EPS-om i MUP-om, i to najčešće kao jedini ponuđač.\nOvakva praksa ipak ne predstavlja problem ni za Kancelariju za javne nabavke koja, kako saznajemo, ne vodi evidenciju privrednih subjekata koji učestvuju u javnim nabavkama, a koje je KZK kaznila za nameštanje ponuda, jer za to po Zakonu o javnim nabavkama nisu nadležni.\nMeđutim, kako saznajemo iz Kancelarije za javne nabavke, od početka primene ovog zakona samo jedan naručilac – Institut za rehabilitaciju iz Beograda iskoristio je pravo na isključivanje ponuđača iz postupka javne nabavke prethodno kažnjenog od strane KZK.\nKomisija je kaznila ukupno 46 firmi za povredu konkurencije u postupcima javnih nabavki, koje zajedno od dana kada su kažnjene do danas broje preko 680 ugovora na portalima javnih nabavki.\nNajviše poslova nakon kazni ima „B2M”\nFirma “B2M” koja se bavi prodajom hemije i papirne galanterije na veliko je firma koja najviše posluje od svih drugih kažnjenih privrednih subjekata. Ona od 26. novembra 2018. godine, kada je Komisija protiv nje i još tri firme donela mere, broji više od 220 ugovora. Vlasnik i direktor ove firme je Borko Nerandžić koji u svom vlasništvu ima još jednu firmu „Brekpro”, čiji je takođe direktor. Kako su mediji preneli, Nerandžić je 2019. godine tvrdio da će zbog kazne KZK verovatno morati da zatvori svoju firmu za šta je optuživao predsednika Komisije Miloja Obradovića.\nNa zvaničnom sajtu Komisije objavljena su sva doneta rešenja o povredi konkurencije od 2007. godine, a kada je reč o javnim nabavkama prvo rešenje doneto je tek 2015. godine.\nMere koje Komisija donosi nisu jednake za sve, one zavise od više faktora poput težine povrede konkurencije ili priznanja krivice. Uvidom u objavljena rešenja na zvaničnom sajtu KZK protiv 46 kažnjenih firmi donete su novčane mere koje u procentima iznose od 0,2 odsto do 7,55 odsto od ukupnog godišnjeg prihoda firme. Maksimalna mera prema Zakonu o zaštiti konkurencije može iznositi najviše deset odsto od ukupnog godišnjeg prihoda. U rešenjima koje je KZK do sada donela te mere u novcu iznose od 7.504 dinara do 27.788.689 dinara.\nNa pitanje da li Komisija nakon donetih rešenja vodi kontrolu o daljim aktivnostima u postupcima javnih nabavki firmi koje je kaznila, iz Komisije su nam objasnili da oni takvu kontrolu ne vode, već da postoji mera zabrane učestvovanja na javnim nabavkama na određeni period kada se o tome obaveštava i Kancelarija za javne nabavke. Međutim, Pištaljka uvidom u doneta rešenja vezana za postupke javnih nabavki nije pronašla nijedan slučaj da je protiv neke firme doneta takva mera.